R.I.P : Kan Laipa Nih Tuzingah Hi Vawlei Cung A Nunnak In A Kan Liam Tak Ruangmang E – Buanchukcho\nJune 19, 2021 admin THAWNGPANG 0\nTu lio kan vawlei khua caan zoh tikah kan thawngpang theih le Online kau zong hi ngamh in a um ti loh, tu lio kan boruak cu kan Chin miphun nih Ralkut in siseh Virus in siseh dam lo nak dang tete in thihnak thawng rumro kan theih tik ah lung a ttha hrimhrim loh.. Tuzing zongah kan chin mi chungin thih nak kan tong tthan hoi a poi ko mu.\n“A poi tak tak si, kan vawlei ngai hi cu a poi ti hlei cu chim ding a um lo. Kalay ah kan Laipa Zolun Offset neitu Salai Kim Khai Zolun nih ruah lo piin aa kan thih tak. Kan i ui tuk hring hran ko mu. Bawipa nih ngeihchiatnak a tuarmi chungkhar dih lak umpi ko hna seh. ” Kalay khawpi ih Zolun Offset neitu Salai Kim KhaiZolun in tuini June 19 zing ah mual in liam san.”\nthawngpang dang relchap : Ralkap nih Thimnak Thar An Tuah Lai Ningdan Mipi Theihter Hram An Van Thok Taktak Cang (Rak zoh ve)\nKawlram ralkap nih an kut tang i rampi thimnak tuah an timh ning daan cu kawlram mipi sinah theihternak an tuah cang i cu an timhtuah mi ah cun ralkap nawlngeihnak a tam chinchin lai i NLD party cu cawlcang kho lo dingin tuah an timh tiah ramchung party hotu pakhat nih cun a chim.\nA himnak caah ramchung party hotu min lang lomi pakhat nih a chim ningah cun a hlan ah cun Thailand in kawlram ah hrilawknak an rak cawng i tuah cun Kawlram in Thailand tuah an cawng ve cang.Cucu RR timi hrilawknak a si i ralkap nawlngeihnak a tam chinchin lai. Keimah zumh ningah cun ralkap nih zeipaoh nawlngeihnak an lak ding le NLD party cawlcang kho lo dingin an tuah lai.\nCu pinah hlutdaw ah ralkap telnak cu a tam chinchin ding tiah zumhnak ka ngei tiah a ti. Cozah hlun hlutdaw ah ralkao nih cun hlutdaw ah 25% an rak ngei i 25% nawlngeihnak cu an covo a rak si.\nTuah cun an mah nih thimnak an tuah khawh a si le cunak tamin hludaw ah tel an i tim tiah party hotu pakhat nih cun a chim mi a si. Cu kong cu tuni June 17 ah an mah ralkap thawngpang thanhnak ah an rak chim tiah theih a si.\nSayamah An Tlaih i An Tuahto ning Cu Ngeihchia In Zaangfak Tuk A Si Ai E Aw


BUAINAK PAKHAT SUPREME COURT NIH BIACHAHNAK ATUAH CANG – The Chinlung Post\nBUAINAK PAKHAT SUPREME COURT NIH BIACHAHNAK ATUAH CANG\nDecember 9, 2020 admin NEWS 0\nUS Supreme Court nih buainak pakhat an chuahpi mi cu a cohlanpiak tthan hna lo. US President thimnak ah Pennsylvania State ah mail-in ballot 2.5 million cu rel lo dingin Republican lei nih US supreme Court ah an chuahpi mi cu Supreme Court nih a cohlan piak hna lo. Thil sining an langhtermi Trump lei nih an kalpi mi atanglei bangin a si.\nPennsylvania State ah november nithum US president thimnak ah expansio of mail-in voting an hmanmi kha state phungkalh le illegal asi. Cun Pennsylvania state ah vote 80,000 in Joe Biden nih teinak a hmuh timi thanhnak an tuahmi kha let tthan dingin US Congressman Mike Kelly le Republican hna nih court ah an chuahpi.\nHi an buainak konglam hi Pennsylvania state court sang bik zong nih aliamcia November ni 28 ah khan an rak cohlang lo. Tutan ah hi konghe pehtlaiin Supreme Court Associate Justice Samual A. Alito Jr sin ah chuahpi tthan asi. Court ah chimrelnak le chuahpinak atuah hnu ah atanglei bangin biachahnak an tuah.\nThe Application for injunctive relief presented to justice Alito and by him referred to the Court is denied. Afawinak cun Justice Alito sin ah Pennsylvania court biachahnak let tthan dingin nawlnak an tuahmi cu Alito nih Supreme Court ah a samh i, nawlnak an tuahmi cu cohlan lo asi. R&F\nJoseph Thawng Z Ting: Ka Bia Hi Athlum Maw a Kha. Ka chimmi bia hi atling tawn. Tah chunnakah mi pakhatkhat nih lungin vok a cheh tikah a khen i a thi thio, a siloah a tho kholo a kut an tawl hnu longah athothan timi khi a kut a kha an ti ko rua.Tutan thimnak cu Arizona cu biatak tein an zoh cang caah, iruahchanawk a um ti lo. D pawl caah, cun Pennsylvania zong Ted Cruz nih U.S. Supreme Court ah achuahpi cang lai i, atei hrimhrim cang lai. Georgia hi hnahnawk taktak an si. Atu an zohthan rih lai i, Georgia Gov. Kemp Caah cun a fakbikmi zumhlonak ai bei cang. Mipi nih zumhnak tahfung ah 18 % poll ah a tla cang.\nTed Cruz sining tawi: USA President George W. Bush zong nih phungrampi lei ruahnakpetu ah a hmanmi a si. Biachim a thiam minih an upatmi pa a si. Phunghrampi ai tleih mipa a si. 2000 kum thimnak ah Bush le Al Gore tazacuainak ah Bush ca ah Florida, Supreme Court le US Supreme Court ah tehtetha he a rak tuahpiaktu a si. Cu lio ah Ted Cruz nih cun a tanpimi Bush cu teinak a hmuhpiak. Tutan zong teinak ahmuhpiak than ve lai. Joe Biden le riantuanti ai timmi caah cun zeidah an lawh hnga ka ti. Itim loah le firchawmin teinak cu cophawt an si, itim ah le mipi aw le phungtlaithim mifim hna le Trump tanhtu USA ralkap tiang hmanh nih Joe Biden cu President a tuan kho lailo an ti cang hna.\nAn bag cu Obama le Nancy Polosi nih an beiter hna nain Joe Biden nih a dirpi ko rih, ka kal lai maw , kailet laidah a ti liopi a si. Kabia hi a kha katimi cu Joe Biden cu nikhathmanh USA President a tuanmanh lailo. Ka bia hi theihsehlaw a bag a chiahcawlh ko lai. Trump kha ithimnakah Rusia nih an bawmh an ti i Sualpuhnak vuihnih an tuah pinah a tuan chung hlathlainak an tuah kha mu. A tu cu anmah cungah a tlungthan. Na tuhmi thilthlo cu nafa le nih an zunlai tiah pupa phungthlukah a um, a tuchanah cun na tuhmi cu na zunlai nangmah nih ti a si ko vcang. Joe Biden atuannak ding lam pakhat te hmanh a um ti lo. Lam apit dih cang. Credit: Joseph Thawng Z Ting\nLAM VIALTE APIT DIH, BIDEN ATUANNAK DING PAKHAT TE HMANH A UM LO\nUS THIMNAK KONG THAWNGPANG THAR, TRUMP SIHNI NIH ACHIM MI


Mipi nih an uar ngai mi Actor Zay Ye Htet Emergency in Sizung ah an tlik pi\nTulio Kawlram mipi nih an uar ngaingai mi Actor Zay Ye Htet ruah lo pi in emergency in Sizung ah tlik pi a si timi thawngpang ruang ah mipi tampi an lau i thinphang in an um tiah theih a si.\nActor Zay Ye Htet hi a pawfah ruang ah tu bantuk in Sizung ah an tlik pi hi a si, a mah hi Sizung le Sikhan pawl kal a tih ngai mi a si nain a dirhmun ruang ah namchan in Sizung phan dirhmun tiang a phak ve tikah zaangfak tuk a si, ngandamnak hmu colh hram seh tiah mipi lei in thazaang peknak bia tete tampi an chim cio.\nActor Zay Ye Htet hi Video Shooting a kalnak in Sizung lei ah an tlik pi hi asi. “Zing ka thawh cang ka in ka paw hi a ciang kuang ti lo, Video Shooting le a um tiah kal lo awk a ttha lo, nidang ah thawn awk a ttha mi pawl a si lo ruang ah ka kal chih hi asi, a si nain shooting kan dih lai te ahcun ka tuar kho ti lo, cu caah emergency in Sizung tiang ka phak hi a si tiah a mah pumpak facebook in nihin ah a tarlangh ve” tia si.\nZay Ye Htet hi thangthar lei mino ahcun mipi nih an uar ngai mi, lemcang rian a ttuannak ah hlawhtlinnak a hmu ngai mi le fan tampi a ngei mi a si ve, a tu bantuk in Sizung a phan timi thawngpang ruang ah a fan tampi cu lungre thei in an um cio hi asi.\nPrevious Breaking News: Hakha College pawng ah Mei a kaang cuahmah\nNext Video: Hi hmanthlak le Video ruang ah Kawl mipi an thinhung tuk hringhran


AHMANTUK:MAH CA HI SANGAU YLA CHUNGTEL VIALTE KUA DIH HNA UH, – The Chinlung Post\nSangau YLA sin Biahalnak. Tutan Sangau khua YLA nih kan unau pa Kyaw Kyaw a thih nak kong i statement nan chuahmi karel cu a poi ngai kati. Aruang cu nanmah sual nan i maimilh long silo in a thimi pa sualnak kawl le thangchiatnak asi tikah hihi Association pakhat or fellowship pakhat nih a ngeihding lungput le ziaza asilo. Cucahcun a tanglei ahhin biahalnak kan tuah hna… i aa pehtlai mi le YLA-Sangau chungtel he friend nih hun kuachin te hna uh.\nBiahalnak Pakhatnak. Ziah Kyawkyaw nih pa can ah aa tlaihmi le fapa can ah a zohtu hna chungkhar cungah bomb an puahnak kong le nga an tlaihnak kong biahal le tuanvo khinh umlo in Chin pa Kyawkyaw sinah sual nan khinh i nan hrem? Bomb puah cu a mah longte in maw a puah i nga cu a char i a ei? a ngai tlaihmi cuteh ho nihdah aa lak? cuhna sinah zei sualphotnak dah nan tuah hna?\nBiahalnak Pahnihnak. Ziah a damlo mi le zuu tha nih a tei cangmi(nan mah nih a chim nanti ning in) nihcun zeitin dah Ti cu a pil khawh i Nga cu a char? Ziah a damlo komi nan hngalhko bu ahcun Ngada charding ah ti cu nan pilter? Pathumnak. Zeitin dah a umnak mi chung le nih an tluntak lioah a damlo(normal sickness) asi anti ko buah a tak cungah fahnak nan pek ngam? Zei proved indah Heart-attack in a thi nan ti khawh? Aho Doctor nih dah Heart-attack asi tiah proved atuah? Cucah cun YLA-Sangau nih kan unau pa Kyawkyaw cungah nan lungput le nan kut thlak mi le nan ca chuahmi zoh tikah miphun thleidannak le nehsawhnak lungput in nan tuahmi asi ti in ka hmuh. Peng Hlawnceu\nParuknak. An tlun tak lai ah hin amah hi ihkhun (donhhlei) ah a it i, khuakik nih a khawn deuh ruang ah ‘Puan rak ka ai chap ko ulaw’ a ti hna i, an pawng i tlung ve ding in an sawm peng zong ah a duh lo i, an tlun tak. Amah Kyaw Kyaw umnak pa Vanlalfel zong nih hin YLA pawl an rak phanh hlan ah hin an sin i tlung ve ding in a rak sawm len cangnak bia kha amah Pu Vanlalfel nih khuatlang hruaitu sin ah a chim fawn. Pasarihnak.Tlangkam bia chimceihmi hna a tam i, zawndamh in YLA chimhrinnak ruang ah a thimi a si an timi kong ah hin amah mithi chungkhar le YLA karlak zong ah bia suarhar tampi an zamh i, a poi taktak! YLA le a thimi chungkhar karlak ah i hmuhthiam lonak zeihmanh a um lo i, mithi chungkhar (a umnak dawng) le nih YLA sual an phawtnak le lainawng bang in an chim (chuah) nak bia hmurka zeihmanh a um fawn lo.\nPariatnak.YLA le a thimi chungkhar, an pahnih (kaphnih) hnatlak ṭinak te in a thihnak kong tialnak (tarnak) thingpheng (signboard) zong ah a thihchan hi Lungtur zawtnak – Lungtur lo (Heart-attack) a si tiah ṭial a si. 9.YLA nghaknu tlangval pawl nih hin anmah YLA chungtel member a simi ruak an rak fimṭawl tawn bantuk tein thlanpi an tuahpiak i ṭha te in a ruak hi an thlah fawn.10.Social Media lei ah hi kongkau bia dik lo, zawndamh bia kan thanhzamhmi vialte kha a rannak in rak hlo (delete) viar ding in kan in nawl hna.11.Hi thihnak kongkau ah hin thil umtuning fiang te in chimfian a si hnu zong i lunghnangam kho lomi le ai lungsak kho lomi kan um a si ahcun a ruak Post-mortem tuah zong kan i huam fawn. Kanmah Laimi kan Media lei pawl nih thil sining lo bantuk in bialip an post zamhmi pawl hi zaangfahnak in biatling le bialip a si ti kha rak i fiang cio cang hna usih law, Laimi le Laimi u le nau kan karlak ah remdaihnak a hrawktu le i pehtlaihna hri a dor tertu kan si sual lo nakhnga atu thok cun chimceih dong hram cang seh tiah zaangfah kan in nawl hna.\nSPECIAL COMMITTEE PAWL KACHIN STATE AH AN CHOI CANG


Bawmtu Nu Mary | Radio Veritas Asia\nBawmtu Nu Mary\nKan Nu Mary cu a um tu a ziaza, a thinlung put, a tuah tawn kel rian le aa chuahpi mi sining ziaza in mi kha fial a hmangmi a si lo. Bawmhnak a herhmi hna kha a bawm thiammi, a theih lomi biathuk hna kha aa cinken i a ruatmi, a nun a nem ngaingai i Pathian aa bochan ngaimi khuate fa a si kha Bible thiang ningin fiang tein kan hmuh khawh(Luke 2:20).\nKan Nu nih a chan chungah a fialmi pakhat te cu, “An chimhmi hna paoh kha tuah uh,”(Jn 2:5) tihi a si. Amah nih “keimah chimning in tuah uh” tiah zeitikhmanh ah a chim bal lo. Kannih kha “Bawipa duhning in tuah uh” ti lawng a kan cah. Cuti a si ko na buin Catholic hna cu nu a biami, Bawinu zong kha a phunphun tah chunhnak in a kan ceihphaimi zeicahdah an um rih kun? Hi bantuk ceihphainak karlak ah Catholic pakhat nih zeitin, zeibantuk, zeiphun in dah kan fianh hna lai?\nKannih cu Bible hrambunh in, ruahnak he fonh in khua kan ruah `han a si ahcun Khrihfa timi biafang hi a keneh kawl a herh. “Khrihfa” timi cu Bawipa a zultu hna nih anmah le anmah an i auh kha silo in anmah le anmah i duh dawt ngaiin hmunkhat ah an um tti i an i bawmhchanhnak kha a hmutu Antiok khua Khrihfa asilo mi hna nih Khrihfa hna tiah an rak auh hmasa hna nak thawk in Khrihfa timi biafang a chuah kha (Lamkaltu 11:26) kan hmuh.\nCucaah Khrihfa tiah auh mi hna cu Khamhtu Bawipa hnu zul taktak sinak in a cawnpiak ning tein le a duhning in a tuahmi hna cu an si. Asinain Khrihfa min aa bunh i Bawipa fialmi vialte a zul lomi hna, a bia zei a rello, a ngai lomi hna, i theihter, i hngalhter loin a um mi tampi an um rih hoi. Hman tein Catholic hna nih Bawinu Mary kha kan bia bak lo. Bawipa fialmi lawng kha kan zulh a si.


Conservative siang hngakchia Party ah Trump nih Phone in a chawnh mi nih US a hninh tak tak\nThe Turning Point USA conference ,West Palm Beach, Florida Conservative siang hngakchia tampi nih party an tuah lio ah, President Trump nih phone in a va chawn hna\n“Justice Department nih November’s presidential election results a thleng khawhnak ding caah heh tiah thazang lak ding in a va chawnh hna\nMah bantuk in President Trump nih phone in a va chawnh lio ah Conservative activist Charlie Kirk hna cu West Palm Beach, Florida ah party an tuah lio a si, President Trump nih, “Hi Charlie, how are you?’ Hi Charlie, Na tha maw? tiin a chawnh lio ah mi tampi nih heh tiah an au\nTrump nih’ A dawh tak tak mi mi tampi, nan si ti nan au in a a lang tiin Trump nih a chim. ‘That sounds like a big crowd of beautiful people, ‘\nPresident Trump, ” Charlie heh tiah nan ka dirpi caah nan cungah lunglawmnak tampi ka ngei, Election ah teinak kan hmuhnak ah hin heh tiah kan doh thluamah lio a si,tiin\nMah conference ah hin 4,000 leng Conservative mi lawng kum 15-25 hrawng an si, “We have 4,000 students here at our Student Action Summit. Thank you for calling We have your back 100% by the way – 100 %.’\nState kip ah Ballots dik lo tampi thlak a si, kan party caah rian tuantu congress nu le pa tampi kan ngeih, Setup lakah an kan bawmhnak ding caah Justice Department, etc bawmhnak kan her, I just want to thank you Charlie for the support. We appreciate it.’ tiin\nKrick, “Mr President kan mah pawl nih cun heh tiah na hnungah kan dir peng lai tiin, Mah bantuk in bia an nih chawnh lio ah siang hngakchia tampi nih heh tiah an au. Source -Westernjournal\nBe the first to comment on "Conservative siang hngakchia Party ah Trump nih Phone in a chawnh mi nih US a hninh tak tak"


ANTONIO GUTERRES NIH RALHRANG PAWL CU THLAH HNA UH ATI CANG – The Chinlung Post\nAung San Suu Kyi le President Win Myint chuah uh tiah ralhrang kawlralkap hna cu UN nih ati cang hna. UN Secretary General Antonio Guterres nih ralhrang kawlralkap hna cu Aung San Suu Kyi le President Win Myint chuah hna uh tiah an ti. UN nih hibantukin thanhnak an tuahmi hi ralhrang kawlralkap hna nih minung 2000 leng an thlah hna hnu ah an chimmi a si.\nThawngpang: Lainawng lutlai Min Aung Hlaing nupi Daw Kyu Khu Hla zong dantatnak an tuah cang. US nih dantat phihkharnak a tuahmi chungah Min Aung Hlaing nupi telh in adang rawlbawi chungkhar 15 hna cu phihkharnak an tuah hna. Cun Military Council ah aa telmi Civil minung pasarih le Company pathum hna cu an ngeihmi thil vialte tawng kho lo dingin US nih a kharpiak dih hna.


Ralkap cozah nih Aung San Suu Kyi le President U Win Myint cu an sualnak an kawl – The Cherry Par\nRalkap cozah nih Aung San Suu Kyi le President U Win Myint cu an sualnak an kawl\nFebruary 4, 2021 Cherry News\nRalkap cozah nih Aung San Suu Kyi le President U Win Myint cu an sualnak an kawl chom hna le tazacuai dingah a hmuh an ser chom. U Win Myint cu election campaign lio ah NLD party pawl motor in a chokmi pawl nan nu he nan kut nan zoh hna ti ruangah သဘာဝဘေးအန္တရာယ်ဆိုင်ရာ စီမံခန့်ခွဲမှုဥပဒေပုဒ်မ ၂၅ in taza an cuai.\nKawlram doctors le Nurses pawl sandahpiah cu sikan an ngeihning, daite le nem tein an hei umning, mi thinlung ah ngaihchia bantuk, thinhung bantuk, aipuang bantuk in ka um. Civil Disobedience Movement hi atu lio ahcun a tha bikmi strategy a si ko tiah ka zumh ve. Cozah riantuan vialte nih mah bantuk thil nan tuah khawh ahcun teinak kan hmuh hrimhrim lai. Ramchung ummi vialte nanmah sin ah ralkap cozah tei khawhnak thazang a um ko. Ramdang bawmh, UN le US bawmhnak hi cu ibochan ding pakhat hmanh a um lo. Kan thinlung in zakhat ah zakhat kan in umpi hna. Credit: Salai Lairamthang\n← 𝐂𝐨𝐳𝐚𝐡 𝐡𝐞 𝐜𝐡𝐨𝐧𝐡𝐛𝐢𝐚𝐤 𝐦𝐢 𝐤𝐨𝐧𝐠𝐚𝐡 𝐭𝐡𝐚𝐰𝐧𝐠𝐭𝐡𝐚𝐧𝐡:\nYangon i umkheng tum in Min Aung Hlaing cozah an huatnak an langhtermi cu khuapi aa hnin dih →


Keimah Le Ka Tuanbia – Hakha Cherry\nKeimah Le Ka Tuanbia\nA liam ciami ka tuanbia in na ka dawi a si ahcun na caah zohchuk le nekmi ka si kho men ko. Asinain tuni le hmailei ka tuah lai dingmi na zoh cun na caah thazaang ka si kho ko.\nKa kong cu mi sinin na theih cun a si lo deuhmi kong na theih ko lai. A ka uarmi nih ka ṭhatnak an chim lai, a ka huami nih ka chiatnak an chim lai caah an mah bia ning hoih in na ka ruah khawh. Asinain keimah sining kong tak theih na duh ahcun keimah he ai naihniammi na si a hau hmasa.\nHuatu ngeih cu ka duhmi a si lo. Dawtu lawngte hi si hna seh ti cu ka duh, asinain cucu a si kho lomi thil an si. Cucaah huatu ka ngeih ahhin ka tha a chia lo. A ka huatu 100 an si zongah a ka dawtu 10 an um ahcun a za ko.\nMi nih an ka soinak, an ka thangchiatnak pawl hi a lak ka si ter lo. Ka sining an chim ahcun nun cawnnak ah kai lak, a tak a si lo ahcun ka thluachuah ah an i cang. Cucaah dohdalnak hi ka caah a chia thlu lo.\nA ka hua tu nih an ka ṭanh lomi nih ka hlawtlinnak zeihmanh a hnursuang lo. A ka dawtu hna thazaang peknak nih a tei dih ko.\nHawi lung ka lawmhter zungzal lo. An lung ka fahter tawn ve ko hna, cu nih cun midang nih ka lung an ka fahter tikah ngaihthiam nun ka ngeihmi ka hman a herh kha ka fiang ṭhan tawn. Peh tthan ding\nCredit-Nusung Hrangtlung Lenhmun\nThantlang ah COVID-19 mizaw pahnih hmuh an si ca ah zulhphung renghtlaih deuh timh\nTrump hi Pathian nih a dirpimi, chiti a thuhmi a si” tiah a zumh bakmi ka hmuh hna tikah, Khua an ka ruahter ngai.


A Ril Chuak Lawlaw Seh! Lai le Chin Kan Sinak Hi Holh Le Ca Nih Bia A Khiak Kho Loh — Salai Ephraim Thawngpang\nA Ril Chuak Lawlaw Seh! Lai le Chin Kan Sinak Hi Holh Le Ca Nih Bia A Khiak Kho Loh\nLai le Chin kan sinak hi holh le ca nih bia a khiak kho lo, thisa le tuanbia lawng nih a khiah khawhmi a si. Lai holh a holh paoh Lai kan si lo. Lai kan sinak cu kan hrihhram le tuanbia, thisen le lungput tu nih bia a chim deuh. Chin ka si kai ti ruangah Chin ka si a rak si lo. Chin ka si lo ka ti ruang zongah Chin ka si lo hlei lo. Chin ka sinak hi hmurka le cafang nih zeihmanh lai a rak rel lo. Sinak cu chunglei in ai thokmi a rak si. Khrihfa kan sinak hi lenglei ziaza in ai thok lo chunglei in ai thok hmasa. Chin kan sinak zong hi kan chung in ai semmi tu a rak si.\nSianginn kai i phuah phun in Chin sinak in iphuah khawh phun a si lo. Nai hrawng facebook ah Chin na si ahcun CNLD kha vote ko, ti phun ca a tam ngai. CNLD ka vote lo ruangah Chin ka si lo hlei lo. Chin ram le Chin miphun dawlotu ka si hlei lo. Mithiang Paul nih Rome miphun ka sinak (Roman citizenship) hi kai cawk chom in ka ngeihmi a si lo Rome miphun sinak hi kai chuahpimi a si, a rak ti ve.\nLai miphun, Chin kan sinak hi kan identity card ah Chin kan tial ruang ah Chin kan si lo, Chin kan si ruangah kan `ial tu a si. Laimi sinak hi I chuahpi mi thil a rak si. Cucaah Chin kan si ahcun Chin Party vote hna u sih, kan ti tawnmi ruah deuh ahcun kan hruh mual kan ipho ko hi teh ka ti. Chin Party vote kan pek le peklonak nih Chin kan sinak a hnur suang kho in a tuaitam kho lo ti kan hngalh lo maw si kan i hngalhter lo bia dek. Chin na si ahcun kan inn tual rak ka thlawhpiak u ,ti ning law Chin si lo lai phan ah nan ka thlawhpiak hnga maw? Chin kan sinak hi a ho sermi pedan (rular) in kan tah lawng ah Chin kan si lai cu? Chung lei in a si lo maw?\nChin timi min hmuh poah ah Chin miphun ka dawt ti phun in hei tanpi, vai teltum colh zong hi Chin miphun kan zawtnak pakhat a si ve. Chin min put in Chin ai awh in rianttuan ttung i thangchiat le mualpho ton sual ahcun Chin miphun vialte a kan huap chih dih caah kan zumh bakmi hruaitu nih a kan hruai dah ti lo ahcun thling a za ngai.\nCredit: Jehu Ukte\nTagged A Ril Chuak Lawlaw Seh! Lai le Chin Kan Sinak Hi Holh Le Ca Nih Bia A Khiak Kho Loh\nEgypt Nih Ruahlo Pi In Palestine Hawi Tha Hamas Pawl Hna Cu Faklak In Ralrin Nak A Pek Hna →\n← Israel Cozah Nih Palestine Ram Chungah Inn 300 Ka Sak Lai Palestine Cozah A Holh A Si Ah Cun


GOOD NEWS: GEORGIA GOVERNOR CU MIT AUNAK ZONG ATHEI TI LO – The Chinlung Post\nGOOD NEWS: GEORGIA GOVERNOR CU MIT AUNAK ZONG ATHEI TI LO\nJanuary 6, 2021 admin NEWS 0\nGeorgia state ah Senate thutnak pahnih kongah Donald Trump cu nihin ah a va kal than, cu lioah a bia chimmi cu zeitik hman ah kan ngol lailo hnu kan tawn lai lo a ti rih. Cun Senate thutnak pahnih ai cuhmi hna lakah David Perdue, Kelly Loeffler hi an si. Kelly Loeffler nih a timi cu January ni 6 ah Electoral College vote hlawnh in ka dir ve lai a ti cang.\nElectoral College vote hlawnh dingin Senate 13 an si lai i, innrang aiawhtu 140 he an dihlak 153 nih fek te in an dirpi cang lai tinak a si cu. Cun Georgia kong zahan ka tial cang kha, mithiam seh azohthiammi scientists nih Trump vote cu Joe Biden sinah an thialmi an hmuh chuahmi zat 17,650 ka tial cang kha. Kumtling lo le state dang le mithi vote cu a tam tuk cang caah Georgia Gov cu a hmai thichuah ai tim cang.\nHolhnak athei ti lo. Pennsylvania cu nihinah Scinece thiamsang nih an zohfelmi chungin 423,000 votes naktam cu Trump ta kha Joe Biden sinah an thial an ti rih, Elawk a tha tilomi zohfeltu an si. over 423,000 votes removed from Trump in Pennsylvania, data scientists say. NTD. Credit: Joseph Thawng Za Ting\nVan Tum:Facebook i ca ka ttial tik ah pumpak in ka cattialmi a lakmi/a kawihmi nan um sual lai ka phang. Ahohmanh pumpak in ttial hnawhmi le ti hnawhmi ka nei lo. Pumpak in a ka ti hnawh ti zong in rak i lak hlah uh. Trump pumpak le a ttanhtu pawl hei ti vial lawng in ka hmang ko lai. Trump le a ttanhtu pawl kong ka ttial tik zongah pumpak bak in hehtiah a ka ti lengmangtu pawl zong pumpak in leh kan tim hna lo.Keicu tuan i ka rak chim cang bang khan Facebook chungah profet bantuk in ka au ve lai ka rak ti cang kha. Lai miphun le Lairam, a lamkip in kan thangcho nak ding caah profet bantuk in dinnak le thilhman, cawnpiaknak hman ka dirpi ve lai ka rak ti cang kha.\nMah belte cu na dirpi mi le na ttanhmi hi pei na palh i midang caah buainak le hnahnawh lawng a chuahpi cu nan ti ahcun nanmah le Pathian i ceih te ko uh ka ti.Pathian nawl si ko seh ka ti. Ka dirpi mi, ka ruahnak le ka zumhnak, ka kalpi mi cungah cun mah ti peng in ka kal ko lai. Bawi Zisuh zong vawlei a rat lio ah khan daihnak, remnak, ruahchannak, dawtnak, le dinnak a phurtu kan ti rualrual in amah ruangah buainak le i tthencheu nak zong a um len ve ko. Nan a lei i a ttangmi poah cu a hmanmi le a dikmi cawnpiaknak le zumhnak an hmu ve ko/an co ve ko.\nAmah a dotu poah cu kalsual/pialsual, misual le mipalh an si ve ko. Johan 7:40-52 ah fiang tein a chim ko. Trump ttanhtu pawl nih Biden ttanhtu pawl cu nan kan huat nan kannih nih cun kan in hua hna lo. Trump ttanhtu zong nan za tein nan si dih ka ti lo. Party le minung ttanh ruangah i huat phung silo i i ral len phung zong a si fawn lo. Mah belte cu Laimi tampi nih Trump nan ttanhmi le nan vote mi cu nan palh bak ko ka ti.Vote pek kongah cun kanmah nawl si ko nan ti ko lai nan biaknak lei mit in zohtik ahcun nan i ralring deuh a hau ko lai.\nTrump nunnak, a policy le a thiltuahmi le a lungput pawl zoh tikah Khrihfa cawnpiaknak le Bible cawnpiaknak he tamtuk a kalh. Mah kong zong tlingdeuh in ka rak ttial te lai. Ka chim cia bang in, Trump ttanh le vote pek cu kalsual/pialsual phunkhat a si ve ka ti cang kha. Hi hnulei, US thimnak a um tthan tikah nan lung a fim deuh a hau lai.Mah tluk a rum cangmi bank account chungah phaisa tampi in kan rawnpiak rih ko lo nan ti pengmi cu nan palh bak ko. Kum 2021 in cun a sipuazi tuahmi ah khan va kir ko seh law nupi pa 4nak zong va nei tthan ko seh. Golf zong zalong ngai in va tu peng ko seh. Tax zong pek loin um peng ko seh a duh ahcun.\nTarlei sangah nungak he zong i tuai len rih ko hna seh. Mah hlan zong cu nungak 47 nawn he buainak le i pehtlaihnak a nei ko cu.Ka bialak ah, Billy Graham fapa, Franklin Graham khi a mui ka hmuh ka bak in ka lungah a chuakmi cu mah pa hi a pa bantuk a si te lai lo ka ti. Laipawl style in chim ahcun Pathian nih mah hngalh khawhnak cu a ka pek ve kan ti lai cu. Harnak le buainak a chuahpi tu a si te lai tiphun in ka ruahmi a si. A rak fim pah ve ko nan a ruahnak le a zumhnak le a kalpi ning khi a bi ngai ve ka ti.Kaphnih lei kal loin kapkhat lei lawng in a kal. Mah ttaangkahuih phun in a kal deuh. Bible a relning ah a fiang huaha rua lo ka ti ko. Khrihfa biaknak, cawnpiaknak ,le zumhnak a kilven ning le a humzual ning, le sualnak a dohning zong khi a palh deuh ka ti keicu. Democratic party nih atu chun Georgia thimnak ah teinak hmu ko hna seh! Credit: Van Tum\nFRANKLIN GRAHAM HI BIBLE A FIANG LO: SAYA VAN TUM\nMAH TI BAK IN TRUMP KONG CU AN LANGHTER KO CANG


Poi Ko :US Khrihfa Conservative Tampi Cu An Lung A Rawk I An Ngaih A Chia Ngaingai – Chuncha News\nUS supreme court nih LGBTQ timi, lesbian, gay, bisexual, transgender le queer pawl rian peknak caah thleidannak tuah lo ding in biachahnak cu nizan ah supreme court nih vote an thlak i, 6-3 an in fehter. Mah an tuahmi ruangah khrihfa nih tuahmi institutions pawl, sianginn, non profit organization pawl caah harnak a pek te hna lai tiah an zumh. Khrihfa mi hna nih dirhmi institutions pawl cu khrihfa zumhnak ning in rian pek an si.\nNule pa sinak a thlengmi, same sex marriage a cohlang mi, nau hrawh le nau thah a pommi pawl hi khrihfa riantuantu caah laak an si bal lo. Asinain tutan Supreme court nih biachahnak an tuahmi nih khirhfa hna zumhnak ning in dirhmi institutions pawl ah zum lotu rian pek lo ahcun tazacuai khawh a si lai. Cucaah LGBTQ nih tazacuainak a phunphun le buainak a phunphun a chuahpi te lai tiah an ruah. Khrihfa mi hna nih an zumhnak fek tein an dirpi khawhnak ding lam a tlawn tuk cang. Cucaah US khrihfa conservative tampi cu an lung a rawk i an ngaih a chia ngaingai. Kan cungah Pathian thinhunnak tlung hram hlah seh an ti.


Myanmar Ruangah Hnahnawhnak le Dawnkhannak Achuahter Awk Si Lo - TIMES OF CHIN NEWS\nMyanmar Ruangah Hnahnawhnak le Dawnkhannak Achuahter Awk Si Lo\nSAC nih nawlngeihnak an laak hnuin Asean nih kan hawile ramdang dang hna he trade kong ah zeihmanh ceih kho loin hnahnawhnak a chuahter tiah MalaysiaForeign Minister Datuk Seri Saifuddin Abdullah nih a chim. Asean nih kan hawile ramdang dang hna he trade kong he pehtlaiin hnatlaknak minsen thut\na herh sual ahcun Myanmar ruangah hnahnawhnak le dawnkhannak a chuahter awk a si lo tiah Minister Saifuddin nih a chim. Cu caah Myanmar tel loin Asean ram 9 he hnatlaknak minsen kan tuah hnga maw ti hi ruah a herh cang tiah a chim.\nAsean ramchung ram pakhat khat nih minsen a thut duh lo ahcun a tangmi ram 9 nih minsen thut a ngah lo ruangah Asean nih Europe telh in kan hawile ramdang dang hna he trade kong ah thanchonak lei a panh khawh lonak a si caah hithil hi zohfel a hau tiah a chim.\nMyanmar ramchung ah remdaihnak a chuah khawh lomi kong ah Malaysia cozah nih kan khuaruah a har, kan thin a phang ngaingai i, Myanmar rammi mizapi hna cu nifatin tein thah an tong cuahmah rih ko bantukin himnak kawl in\na tlizaammi hna nih bawmhnak zeihmanh an co/hmuh rih lo caah Malaysia ah a rami zong an hung karh nak a si tiah a chim. Asean le India ramdang palai hna tonbiaruahnak a dih hnuin New Delhi ah an tuahmi thawngpang fianternak ah a cunglei bantukin a chim tiah Malaysia hrambunh Bernama News ah June 21 ah an langhter. Crd: The Chin Post


President Biden Cu Zaangfah Lei A Si, Mi Fanau An Ti Tuk Ve – The Cherry Par\nPresident Biden Cu Zaangfah Lei A Si, Mi Fanau An Ti Tuk Ve\nJanuary 27, 2021 Cherry News\nNizan kan Pu Bi biachim lio white House in an thlahmi ka zoh cu mi fanau an ti tuk ve i lunglei a tha lo. minung hi uartu ngeih a si bang, huatu zong tor le cheng ngeih thiamthiam a si ko. A cancan ahcun a kan huatu hna lungtluanh kan i zuam tawnmi khi sullam a ngei maw ngei hlah ti zong a ka ruahter. Kan Pu Bi vote thlatu pawl cu aa chirmi an tam ngai cang an ti le a si hnga dek maw?\nRelchap Senate Nih Donald Trump Tazacuai Hram An Thawk; President Donald Trump cu Senate ah tazacuai ding in House Democrats nih impeachment an tuahnak The Article of Impeachment for Incitement of Insurrection cu impeachment a tuahtu, House democrats hna aiawhtu, Managers hna nih tu zanlei ah Senate ah an rak chuahpi. US phunghrampi ning ahcun Senate nih President taza an cuai ahcun US Supreme Court Chief Justice hruainak in tuah phung a si. Asinain President Donald Trump cu a term zong a dih cang I, President sinak in a ngol cang caah Supreme Court Chief justice John Robert hruainak si loin Senate President Pro Tempore Senator Patrick Leahy hruainak in tuah a si lai.\nTazacuaitu Democrats aiawhtu hna nih President Trump nih Capitol Hill ah buainak chuakpi nak kong tette an ngeihmi vialte cu Senate ah an phuan lai. Mah hnu ah Trump sihni hna nih an a sual lonak an chim ve lai. Mah hnu ah Senate ah debate an tuah te lai I, Senate minung 100 nih President Trump a sual le sual lo cu bia an chah lai. Senator minung 100 chungah cheu thum cheu hnih vote nak lawng in a sual tiah dantatnak pek khawh a si.\nSenate ah Democrat le Republican cu vote 50 veve an ngei. Senate i cheu thum cheu hnih vote lawng in Trump cu sual dantatnak pek khawh a si. Republican minung 17 nih democrats lei I an ttan lawngah President Donald Trump cu sual dantatnak an pek kawh lai. Thong thlak cu a um lai lo, asinain President hlun hna nih an co dingmi benefit vialte cu chuh dih a si lai. Cun hmailei President thimnak ah cuhnak nawl an pe ti lai lo. Asinain Democrats tazacuai mi hi an hlawhtlin lai zumh a um lo. Credit: Salai Lairamthang\n← Ralkap nih thimfung cazin 4 million hrawng a palhmi a um an timi ah hin\nGeorge Muller’s Testimony Hi Theih Phu Le Rel Phu Taktak A Si →


Remnak a Sermi\nMi le mi karah Remnak a Sermi cu\nLung lawmmi nan va sihna dah!\nPathian nih ka Fa tiah a in tihna lai. [Mat. 5:9]\nJudahmi pakhat le pakhat an iton tikah „Shalom“ tiah an ti i cu an ibiakchonhnak a Sullam cu na cungah Daihnak um ko seh, ti asi. Cu Holh cu kannih sin zongah hin ahung phan ve i a Phakning hi Ralkap holhmi asi caah „Salam“ ti tikah hin atam bik kan Ruahnak cun Kut ihler riangmangin Salam ichinh, Ralkap nih an tuah tawnning khi asi. Sihmansehlaw khikhi cu a Sullam aniam biknaktu arak si. Kannih Laimi nih cu bantukin ichonhbiaknak i hmanmi Bia hi kan ngeih lo caah cu Bia he a inaih bikmi cu „na dam maw?“ kan iti hi asi. Bawi Jesuh nih „na dam maw“ a Titu cu Lung lawmmi nan va sihna dah, ati ti usihlaw a Sullam cu kan kheng deuh hnga lo. Judahmi nih Salam an rak ti tikah hin Daihnak ti lawng zong cu asi dih ve lo. Daihnak ti tikah hin Hnahnawhnak le Luritnak aum lo tinak deuhtu hi sikaw cucacun Hnahnawhnak um lo ti lawng hi cu Salam ti atling lo. Hnahnawhnak um lo [absence of trouble] zong asi hleiah na cungah Ṭhatnak tlung koseh ti zong hi asi ve. Cun hi Ṭhatnak hmanh zongin biapi deuh a simi cu „Remnak“ tihi asi i Bawi Jesuh nih achim duhmi cu mi le mi karah „remnak Sertu“ [peace maker]deuhhna hi an si.\nCubantuk „Remnak“ aser mihna cu Pathian i Fa kha nan si tiah a tihna. Pathian i Fa tihi a Sullam tlawm tein kan hun chim rih hmanh lai. Hebru mipawl nih an Holh hin thil kong chimtu Biafang [adjectives] hi tam tukin an hmang tukhna lo, an Holh hin cu bantuk Biafang cu atlawm caah asi kho. Tahchunh nakah Laiholh i „anih cu midai asi“, kan timi hi annih nicun „anih cu daihnak Fapa asi,“ an ti hnga. Cu bantukin Barnabas cu hnemhnak Fapa, hnangamnak Fapa asi, an ti tikah anih cu mihna a Ngamhtu, mi a Hnemtu an ti duhnak asi. Cucacun Pathian i Fapa ti tikah hin Pathian tuah bantukin a tuahmi tinak asi i Pathian tuahmi cu Remnak asi caah remnak Rian cu Pathian i Rian taktak asi. Pathian i Rian cu Remnak asi sicun Pathian dohtu Rian cu rem lonak asi. Mi acheu khat cu a zungzalin Hnahnawhnak le rem lonak a Chuahtertu [trouble maker] kan si zungzal. Sihmansehlaw Mibu chungah hin cubantuk mi lawng cu rak um asi ve lo i Remnak le Daihnak chuahtertu asi mihna zong an rak um ve. Khat le khat an ihngalhthiam lonak arak Remhtu, an ilunghrinhnak arak fianh i arak Dihtertu, an ihuatnak arak thlum ṭhantertu mihna Pathian i Rian kha arak ṭuantu an si taktak.\nVoikhat Japanral lioah khan Kalapa pakhat Japan Ralkap nicun Kawlram chungah an tlaih i Thong chungah an khumh. A ngeihmi thil vialte kha an chuh dih i va tampi hlah kaw a pawngte acun an heichiahhna. Japan Officer pakhat cu arung lut i a thilri kha a zohhna tikah Cauk pakhat ahmuh. Cu Cauk cu alak i azoh i Kalaca (Hindi) cu pakhat hmanh arel khona lo le a thiamna loin Baibal Ca asi tikha cu ahngalh. Cu tikah Kalapa cu Japan Holh incun achonh hnek i Kalapa nih khan zeihmanh atheih lo caah an ichim kho lo. Cu tikah Baibal Ca cu a ilak i a Kut dongin a Ṭang cungah Vailamtahnak kha asuai i a chimmi Bia cu Krifa hi na si maw tinak kha asi. Kalapa nicun ka si ti nakah a Lu kha asuk tikah Japan Ralbawipa nicun a thil cu alak dihhna hnuah apek ṭhan i Innka kha ahun piak i chuak tiah a Kut dongin a hmuhsak. Cun achuah pah lioah cun a Japan Ralbawifung kha apek i cu Fung cu Kalapa nicun athih tiangin a ichiah. Chim duhmi cu hngalh lonak Hor thukpi cung i kainak Hlei a Sertu cu Krih kha asi i Ral le Ral remhtu mihna cu Krih asi. Cu Rian cu Krifami i kan Rian hi asi i cucacun Krifa ti kan Sinak zong hi asi ve.\nMahhi Rian hi Rallio chung lawngah aum lo, Holh zong a ithei bak lomi Miphun dang le Miphun dang karlak lawng zongah aum lo, nifate kan Nunnak, Khuasak le Tintuk, Minung pakhat le pakhat kan ihawikomh nakah hin kan ton le hmuh lemangmi asi. Vawlei cungah hin thil khuaruahhar ngai a simi cu „Daihnak le Remnak“ tuahtu pawlhna hi mi nih an duh hnain an rem bakhna lo i anmah hi Daihnak le Remnak tuahtu si ko hmanhhna sehlaw anmah hi Hremnak le Harnak ingmi an si tawn. Kan Bawipa Jesuh Krih cu „Remnak Bawi“ ti asi. Sinain Kalvari Tlang cungah Vailamtahnak kha aing ko. Siangbawipa Judson cu Remnak tuah awkah Kawlram chungah ara. Sihmansehlaw a hmuhmi le comi cu Thongthlaknak, Rawl loin Hremnak te pawlhna asi tawn. Voikhat hoihna cu Thong saupi atlak hnuah Kawl Siangpahrang cu Khua dangah kal ka duh i Pathian i Phung va chimhhna ka duh tiah Nawl ahal. Kawl Siangpahrang nih a Hronak cu, „Khi Khua hrawngah khin Phung chimtu Saya dang cu zeizat hmanh va kalhna sehlaw ka zeihmanh apoi lo. Sihmansehlaw nangmah kal cu ka duh lo. Ka mihna hi na Chimmi zum le zul dingah hin Mihrut an sithlu lo. Sihmansehlaw kha Kuthmape hein akhat mihna kha cu an celhhna lai lo,“ ati. Daihnak le Remnak sertu Kut cu Vailam i Thing cungah Thir an khenh chih chel, Hri zongin fak tuk an hren rihhna caah Hmape lawng tein an khah chel asi tawn.\nHarnak hrial lemang hi „Daihnak le Remnak“ ser asi lo, ralchiat sawsawh asi. Daihnak hmuh tihi Ram lakah va kal riangmang i mah lawngin va um i mizeihmanh nih hnahnawh loin va um khi asi lo. Cubantuk cu zeihe dah a ilawh ticun Tiva aluan duh ti lo i a idil mi he a ilo. Cu bantukin luan aduh ti lomi cu a Donghnak acun athu tawn. Cu bantuk ṭhiam ṭhiamin kannih nih „Remnak le Daihnak“ asi tiin kan timi zong hi mah Pumphiar ca i acan sual tikah cun thil ṭha asi nain athu khomi asi i voi tampi cu athu ko. Mei cu an alh i Thing atlum lemang lawngah an nung, Tiva cu aluan lemang lawngah athiang, cu bantukin Krifami Ziaza zong hi a Minung i Hawi ca a ihman lemang lawngah anung, athiang i „Remnak le Daihnak“ aum kho. Remnak ser hi a fawite tiah ruat sual hlah usih. Kan Bawipa Jesuh cu hi Rian nihhin a Lu ahloh. Krifami tam pihna zong hi Rian nihhin Harnak rel cawk lo a inter rihhna hleiah an Lu tiang zongin a hlohhna; kannih zong hi, hi Rian nihhin a kan hal tawnmi atlawm deuh hleiin aniam deuh hlei lai lo.\nNote: Hihi tleicia Rev. Van Bik ṭialmi "Bingbir Par" chungin lakmi asi. Cun hika zawn hi tleicia Pu Hrang Nawl nih arak ka ruah, cucu Bawi Jesuh Krih nih arak cawnpiakmi Tlangpar cung Cawnpiaknak donghlei Bia hi aherh zawnah "puar le hran, ralṭhat" zong ahau, ti asawh, tiah arak ka timi asi ṭheo lai.


Chin Ramkulh Cozah Tuahmi Kum 72nk Chin Miphun Ni Thantlang CNF Kai An Tim Lo - THE CHINLAND POST\nChin Ramkulh Cozah Tuahmi Kum 72nk Chin Miphun Ni Thantlang CNF Kai An Tim Lo\nChin National Front/Army at the 66th Chin National Day Mindat/Daniel Sakhong\nSalai Josephbawi| TCP 2020 January 30| Chin ramkulh cozah tawlrelnak in kum 72nk Chin Miphun Ni (Chin National Day CND) cu Chin National Front (CNF) lei sawm an si ko nain CNF lei nih nan kan sawm ahcun CND puai biachimnak nawl kan pe ve u tiah an halmi hna cu pek an timh hna lo caah CNF lei kai ding an itim lo tiah theih a si.\nTutan a kum 72nk Chin National Day ahhin CNF upa kan sawm dih hna. Pu Hnin hi Thantlang peng aiawh in cunglei a thu ve ding chairperson (သဘာပတိ) ah kan thim ve. CNF lei zong nih hmurka in biachimnak an kan hal. Peng committee nih Ramkulh Cozah kan chimh hna i Ramkulh he a voilinak TBC meeting zongah kan chim. Kan pe lai pe lai lo timi (Yes or No) zong bia an kan leh lo. Avoinganak January 21 zongah Ramkulh Cozah he meeting kan thu lai I kan hal than hna. Ramkomh Cozah lei nih an duh lo an ti. Cucaah Thantlang khuanu khuapa zong Chin Miphun Ni kong he pehtlai in Yangon ah bawmhhalnak an kal i NRPC (National Reconciliation for Peace Centre) upa zong tonpah an timh hna. An ton khawh hna ahcun bia afiang ko lai tiah Thantlang khua tuah dingmi 72nd CND Peng Committee Chairman Pu Ram Khar nih The Chinland Post ah a chim.\nBiachimnak an kan pek lo ahcun kan kaiman sullam a um lo. An kan sawm zongah biachimnak an kan pek tunglo ahcun kai lo ding tiin policy kan thlak cang. CNF lei in nihin nitiang Federal kong, CND chuahning kong, zeitin dah hmailei Chin miphun kar kan hlan lai timi lawng kan chim tawn I Ramkomh COzah le Chin ramkulh COzah kan hnorsuannnak pakhat hmanh kan chim lo. A chunglei cu kan thei dih lo nain zei ruangah NLD Cozah chan in biachimnak an kan pek tilo timi ruah awk ngai a si. USDP Cozah chan Mindat asi ah Hakha a si ah CND tuah zong hmunkhatte ah kan tuah ti, bia zong kan chim, tangka a dihmi zong zatawk cio kan rak tuk ve tawn. Nikum Falam an kan sawmmi zong kan Chairman pi zong an sawm na in hmunhma tha zong an pe lo tiah Thantlang CNF Liaison zung lutlai Pu HC Ral Hnin nih The Chinland Post ah a chim.\nHi Ramkulh Committee ah CNF zong an itel ve ko tinak ah amin in Dr. Lian Hmung Sakhong zong Patron (နာယက) ah an tel, kei zong Peng committee ah an ka tel ve. A min men in telhmi kha kan duhmi a si lo. A ngai te ti ahcun Chin ramkulh Cozah nih Chin Ramkulh Ni ti lawngin an rak tuah tawn i CNF kan hal hnu lawngah official tein Chin Miphun Ni (Chin National Day) tiin kan tuah khawhmi hi a si. A zungzal in CNF biachimnak an kan pek peng lai kan ti duhnak a si lo. Atu kan zoh a si ahcun Remdaih serlio caan a si. Cucaah tha tein zei paoh hi Cozah he naihniam tein rian kan tuanti a si ahcun remdaihnak zong a tha deuh lai a tluang deuh lai ti kan ruah caah a si. Atu ah hi bantuk zei rello phun in a lenglei chuahter in Biachimnak pek duhlo an kan ummi hi Remdaihnak ca ah a tha lo tiah a biapeh ah chim.\nHi kong he pehtlai in Chin Ramkulh cozah chimrelnak nawlngei Sipin Minister U Soe Htet nih Rampumpi huap kahngolnak (NCA) min a thumi tampi an um ve. Chin ramkulh ahcun CNF phu khat lawng a um. Adang ramkulh hna ahcun phukhat leng a ummi zong an um. A tu bantuk Chin National Day timi ramkomh level in theihpimi le tuahmi a si caah CNF bia kan chimter hna a si ahcun adang hriamtlai pawl nih an icawn lai i hmailei a buaituk suallai ti phan a si caah cunglei in pek lo ding an ti tiah ka theihmi a si tiah The Chinland Post ah a chim.\nKan mah USDP lio zongah Lian Hmung Sakhong, Pu Zing Cung tehna biachimnak pek tawn mi an si ko caah biachimnak va pek zong cu siarem lo le duh lo awk a um hme maw. An duh le an chim ding tu kha ca in kan pe ta hna seh law tiin hei ti hna seh law siam rem lo awk a um lo ka ti. Cunglei tiang nawl an hal hna tikah a hlan bantuk khan an hei ruat kho lo deuh le si lai cu. Chim ter hna awk an si ko. tiah MP Van Thawng nih The Chinland Post ah a chim.\nHi bantuk CND puai cu Ramkomh dirhmun in theihpimi le tawlrelmi a si caah a dang Ramkulh zongah hriamtlai phu pawl an pe cio hna lo. Cucaah kanmah ramkulh lei nih chimtermi silo in cunglei nih an rak timi a si caah a si. CNF thutnak hmunhma tha tein an pe lo timi zong puai a tawlreltu hna hmunhma pekningin a kalmi a si ko tiah Chin ramkulh hluttaw Speaker Pu Zo Bawi nih The Chinland Post ah a chim.\nChin National Day cu Chin Miphun karlak ah tlukrualnak le zaukphung leng cang seh tiin U Vomtumaung hruainak in February 20, 1948 Falam khua tuahmi in aa thok i 2020 kum ah a kum 72nk a tling cang. Ralkap uknak tangah Chin National Day tiin tuah khawh a rak si lo i Chin State Day tiin rak tuah pengmi a si. Chin National Day hi 2012 May (7) avoikhatnak Chin National Front le Ramkomh Cozah karlak kahngol remdaihnak minthut hnatlaknak No.11 ningin February 20 cu Chin National Day tiah tuah ding le Chin Ramkulh Ni (Chin State Day) cu January 3 ah tuah dingin ti le CNF le Ramkomh Cozah 2012 December 7 in 9 kar a voihnihnak kahngol hnatlaknak No.2 zongah February 20 cu Chin National Day tiah tuah ding le CND Ni cu Ramkulh Zung kharni ah hman kho dingin Ramkulh Cozah nih tawlrel seh tiah hnatlaknak an ngeihmi a si.\nChin National Front le Ramkomh Cozah hnatlak hnu 2014 kum (66)nk Chin National Day Mindat cu hlunghlai ngai in an rak tuah ti. Cu hnu in CNF le Cozah nih an rak tuahti lengmang i biachimnak zong rak pek peng a si. 2015 NLD a kai hnu in CNF cu CND ah biachimnak pek a si tilo. Kum 71nk Falam tuahmi Chin National Day zongah CNF sawm an si nain a tlangthumnak hrawng lawngah thutnak an pek hna caah mipi soiselnak an rak tong ngai tiah theih a si. +++\nPrevious Chin Ramkulh Cozah Tuahmi Kum 72nk Chin Miphun Ni Thantlang CNF Kai An Tim Lo\nNext Mindat ah Tolre Sehzung Kan On Cang, Pengkip ah Sehzung Ngeih A Herh_Vuanci Soe Htet


Nangmah An Daw Taktak Tu A Si Ah Cun Ai Thlen Hrimhrim Dingmi A Zia Phun ( 4 ) , Nungak Tlangval Nih Lanhtaak Lo In Rel Ding – Chintanbo\nNangmah An Daw Taktak Tu A Si Ah Cun Ai Thlen Hrimhrim Dingmi A Zia Phun ( 4 ) , Nungak Tlangval Nih Lanhtaak Lo In Rel Ding\nOctober 17, 2021 admin THEIHTLEI 0\nTlangval nih hin nungak a duh taktak mi a ton a si ah cun duh zong duh lo zong ah a nun aa thleng hrimhrim i cucu a nungak nu hmuhkhawh awk tiang in alang tiah mithiam pawl nih an chim. a sullam cu kan duh ko kan dawt ko a ti peng zong i a ziaza aa thlen rih hleilo a si ah cun nangmah he i then zong kha a thinlung tein a poi ah a chia lem lo tiah khi a si.\n1. Nangmah he i hlat a tih lai : Pa pakhat nih an duh taktak a si ah cun nangmah he lamhla pi in va um diam cu a tih bik mi a si lai . rian ruangah le thil pakhat khat ruang ah lampi pi ah a um ding asi zong ah a siarem kho lai lo . nangmah he lamneih teah um peng a duh nak a ruang cu nangmah kha a thinlung diklak in an dawt cang caah a si . nan i duh ko buin lamhla pi ah umding a si zong ah a poi a ti lemlo a si ah cun ruah ngaingai a hau ti nak a si hnga .\n3.Ngeihthiam nak nun a ngei lai : nangmah an duh taktak tu pa nih cun na sualnak a kawl peng lai lo i na tlinlo nak zawn zong ah ngeihthiam khawh na zuam peng lai .an duh taktak a si ko ah cun a duhlo mi thil na tuah tik hmanh ah na cung ah a lung a sau kho lai i nem tein an cawnpiak lai . kei cu ka duh lo nak ah cun i then zong a poi ah ka chia lo tiah an ti i na palh nak cung ah an theithiam lo mi pa a si ah cun cu pa na vat sual ah cun na chan a tawi phah kho men . na kal tak ah a tha deuh.\nhi kan langhter mi phun (4) hi mi thiampawl nih minung 100 chung ah hlathlainak an tuah i a tlangpi in a phi an chuah mi a si . rak i cinken law na tlangval pa na cung i a thinlung put he khan cuai rak hlai ve law nangmah tein a phi rak i chuah ve , na caah that nak lei ah an hruai tu a si ve kho men .\nNu Pawl Nih Cun Lantaak Hna Hlah Usih! Nau I Hrawh Tịh A Nun Khawhning Cu Tuk A Sum Taktak


Thaizing Thawk In Malaysia Ah Ramdangmi Tlaihkhihnak Thawk A Si Than Lai | Faiceu News\nInnpiMalaysiaThaizing Thawk In Malaysia Ah Ramdangmi Tlaihkhihnak Thawk A Si Than Lai\nAugust 30, 2018 Salai Robert Ngun Sang Malaysia 0\nAugust 31, Cawn Ningani in Malaysia Immigration zung nih faak taktak in phungninglo ramdangmi hna le minung chawlettu (hmawngkhu) pawl tlaihkhihnak an thawk cang lai tiah Datuk Seri Mustafar Ali nih a chim.\n.Atu tan tlaihkhihnak ahhin minung cawzuartu/chawlettu (hmawngkhu) pawl hi a hlei in tlaihkhih an si lai tiah Immigration director-general Datuk Seri Mustafa Ali nih cun a chim chih.\n“Hi hmawngkhu pawl hi rian hmun pakhat ah riantuanter hna dingin ramdangmi riantuantu pawl cu ram chungah an luhpi hna nain hmun dangdang ah rian an tuanter hna”.\n“Jalan Masjid India ah naite ahkhan hmawngkhu riantuan pakhat kan tlaih, cu ka hmun i riantuantu pawl cu an riantuannak ding hmun ah tuan lo in hmun dang tu ah an tuan”, tiah Mustafar nih cun a chim.\nHi phungninglo ramdangmi tlaihkhihnak hi ramdang palai zung (embassy) hna le adangdang zung pawl he i pehtlaih in tuah a si lai tiah Mustafar nih a chim.\n“Phungninglo ramdangmi ahohmanh an luat lo ding hrimhrim in khua chung riantuantu zung hna he rian kan tuanti lai. Riantuantu bu vialte hmun khat ah fonh in riantuan hi a biapi ngaimi a si” tiah Mustafar nih a chim.\nRiantuantu bu kip he riantuan ti hi a biapi ngai, zeicahtiah a hlan i tlaihkhihnak kan rak tuah ahkhan UNHCR he rian kan tuanti tikah UNHCR Card deu aa tlaihmi cheukhat zong kan rak tlaih khawh hna tiah Mustafar nih a chim fawn.\n2014 in tu kum August 28 tiangah 3+1 (Tlun/kir thannak catlap) a sok i an ram ah a kir thanmi phungninglo ramdangmi hi 867,336 an si. Cun, tu kum chungah Jan 1 in Aug 29 tiangah Immigration zung nih voi 9,449 tlaihkhihnak an tuah, minung 116,270 hi an check hna, hi chungah 29,040 hi tlaihkhih an si cang.\n“Tlaihkhihmi ramdangmi hna hi Indonesia rammi an tambik i minung 9,759 an si, changtu ah Bangladesh (5,959), Philippines (2,820) le Myanmar (2,715) an si”, tiah Mustafar nih a chim.\n“Aug 30 leng hin cun a ni kan sauh khawh ti lai lo, Aug 31 thawk cun Malaysia ram pumpi ah phungninglo ramdangmi tlaihkhihnak tuah kan thawk cang lai”, tiah Mustafar nih a chim chap.


US le ASEAN raltuk cawnnak ah Myanmar ralkap ai tel ve | The Chin Express\nUS le ASEAN raltuk cawnnak ah Myanmar ralkap ai tel ve\nUS nih Myanmar ralkap cu kehlei kut in a thongh pah in vorhlei kut in damdam a tlaih.\nUS cozah nih Myanmar ralkap bawizik Min Aung Hlaing le a kuttang ralbawi 3 cu ‘nan rammi harnak nan pek hna, an nuhrin covo nan buar’ tiin US tlawn a kham hna nain, rili ah raltuk a cawnpi tthiam hna.\nSeptember 2 thokin ni 5 chung US Ti Ralkap (Navy) le ASEAN ram 10 Ti Ralkap pawl cu Thailand le China kar rili ah raltuk an cawng tti hna. US hruainak avoi 1nk bik raltuk an cawn tti hna a si.\nMah raltuk cawnnak ahcun Myanmar Ti Ralkap an i tel ve. Myanmar ralkap cu Lieutenant Colonel Khun Aung Kyaw nih a hruai hna.\nMyanmar Ralkap tilawng\nUS hi zei ruang dah Myanmar cungah hitin um? A tawifiannak in chim ahcun, China ruang asi.\nUS nih Myanmar ralkap tuahsernak hi a rem bak lo. Myanmar ralkap nih kum 15 chung Aung San Suu Kyi a inn ah thong an thlak lio zongah Myanmar chawlehnak vialte a phih dih.\n2011 ah President Thein Sein a kai hnu ceo in duhsah tete in a phihmi a onpiak tthan. 2016 ah Aung Sang Suu Kyi party NLD nih cozah an tlaih hnu in a dihlak in a onpiak dih i Myanmar ram tthancho aa hung thok colh.\nUS Ti Ralkap he raltuk a cawng ttimi ASEAN ram 10\nSinain, Myanmar ralkap nih Kachin, Shan, Rakhine le Chin states, tbk., ah mipi harnak an pek peng hna caah US cozah nih ralkap bawizik Min Aung Hlaing le a kuttang ralbawi 3 cu kan hnu thla in US tlawn a kham hna.\nNain, atu hi China cozah nih ASEAN ram 10 pawngah a ummi rili “South China Sea” cu amah ta bantukin uk a timh caah US cozah a thinphang.\nChina ram thlanglei ah a ummi rili pi cu Malaysia, Vietnam le Japan, tbk., pawl zong nih ‘kanmah area as’ an ti vemi si.\nMah rili hi nitlak lei ram hlatnak caah hmun rem taktak, ralkap caah kuat rem taktak asi pinah rili tang chuak thil mansung tampi a um caah an i cuh cio. China nih a ningin a tlaih khawh ahcun aa rumnak lai pinah Asia ram tampi kha fawi tukin ralkap in a tthih khawh hna lai.\nCucaah, China nih a thlithup in mah rili ahcun vawlei a thlet i ralkap sakhan a sak cuahmah.\nChina nih mah rili a ningpi in a uk ding cu US nih a duh lo caah ‘a kaa’ in a tlerh peng. A caan ah US ralkap tilawng thlah zong in a tlerh, nain China nih zei a rel lo caah atu bantukin US cozah nih ASEAN ram 10 Ti Ralkap pawl raltuk a cawnpi hna hi si.\nMyanmar cu ASEAN ah aa tel vemi ram asi pinah Myanmar hi China lei ah a ttang sual lai ti a phan caah US nih a sawm ve nak asi.\nMyanmar President Office: Ramchung Vuanci Lieutenant General Kyaw Swe aa din lai\nMyanmar Tial Lian Thang - February 1, 2020 0\nMyanmar Ramchung Vuanci Lieutenant General Kyaw Swe cu a rian in aa din lai, tiah Myanmar President Office nih a fehter.\nChin Hniang Zi - June 26, 2019 0\nKan Chin miphun dothlennak/sernak caah a biapi taktakmi dirhmun kan dir lio a si caah a kankip in thazang um-ek chuah cio...


Chimram Sersiam Nak Ding Caah Timhlamhnak – Thechinlandtoday\nChimram Sersiam Nak Ding Caah Timhlamhnak\nadmin September 1, 2021 Leave a Comment on Chimram Sersiam Nak Ding Caah Timhlamhnak\nRAM SERSIAMNAK DING TIMHLAMHNAK.Luatnak kan hmuh i kanmah tein kan i zohkhenh tikah, cheuhra cheuhnih kan pek cio lai. Cheukhat cu BAWIPA sinah, Cheukhat cu kan Ram sersiamnak caah kan pek cio lai. BAWIPA nih a kan pekmi kan Ram hi kanmah hrimhrim nih kan sersiam awk a si, keimah hrimhrim nih ka pek a herh ti lungput ngei cio hna usih. Josep nih Izipt ram i rawl a chuakmi cheunga cheukhat (cheuhra cheuhnih) a rak kholh hna.\nGenesis 47:26 Josep nih Izipt ram chungah cun upadi pakhat a ser i cu upadi ahcun rawl a chuakmi vialte kha cheunga cheukhat cu Faro ta a si. Profet Samuel nih Israel mi cu siangpahrang an ngeih tikah cheuhra cheukhat a lak lai a ti ( 2 Sam 8:15-17 ).Kan lungput a dik paoh ahcun, kan PATHIAN nih kan Thluachuah Hrai cu liam thluahmahin a kan pek zungzal ko lai. Nawl ngai lo tawk le chimh ngai lo tawk zong an um ko lai. Sihmanhselaw, ram dawtu taktak hna nihcun khi bantuk khin ruat chung cio hna usih. Kan lungput nih BAWIPA cu a lung tong phawt ko seh!\nThluachuahnak cu a reu bal lomi tiva bantukin a luang ko lai. David nih a ti bangin, BAWIPA nih a kan peekmi a ta lila kha, peek țhan kan sian ning nih kan lungput kha a langhter.Chinram le Chin Miphun a dawtu taktak hna nihcun, BAWIPA JESUH bantukin nun a sung hmasatmi le khonawk um lo tiang hmanhin a petu kan si hmasat a herh. Cubantuk lungput ngei buin kan Ram caah Thlacam hna usih, Pe hna usih, Țuan hna usih.\nBAWIPA nih “Josep le David bantukin Thluachuah kan peek hna lai,” a ti caah, Kan pumpak cio nih Josep le David lungput, lungputțha ngeih i zuam cio hna usih. BAWIPA JESUH, kan KHAMHTU, MESSIAH cu Chinmi kan caah “A Sii Khun Caan” a ra cang i a tling cuahmah cang! Cucaah, BAWIPA cohlan awk lungput ngeih i zuam cio ko hna usih.Kan KHAMHTU, MESSIAH THLARAU cu na sinah um ko seh. Amen.\nMyanmar ah COVID-19 Sii Deu a Phan tiah WHO nih Ralrinnak Pek →\n← Khah Kan Hman Cuahmah Mi Kan FB Cio A Him Le Him Lo Hneksak Rih Tuah Usih


Malaysia Ah Buddhist Chungkhar Dong Khat Khrihfa Ah An Lut | Faiceu News\nInnpiMalaysiaMalaysia Ah Buddhist Chungkhar Dong Khat Khrihfa Ah An Lut\nJuly 30, 2018 Salai Robert Ngun Sang Malaysia 0\nMalaysia ah ralzaam dirhmun in khua a sa ve mi Rakhine lei in Buddhist chungkhar dong 1 cu Buddha biaknak chuahtaak in Khrihfa biaknak ah an lut tiah theih a si.\nJuly 22, Zarhpini ahkhan ah Buddhist a simi U Myo Win innchungkhar cu an umnak Manjung, Setiawan i Lautu Christian Fellowship biakinn ah Buddha in Khrihfa sinak an hmu tiah Christian Talin (FB min) sinin theih a si.\nU Myo Win le a chungkhar cu 2003 ah Malaysia an phan i 2009 ah UNHCR Card an rak hmu. Amah hi fanu 2 a ngei i Tiling (Cuaipia phah rian) tuan in chungkhar paw a cawmmi a si.\nAtu bantukin Khrihfa a cannak a ruang cu an fale ruangah hin a si ti a si. An fanu le pahnih, Gyi Gyi le Alisan timi unau 2 hna hi Khrihfa an hawile nih Sunday School an kaipi lengmang hna. Cu hnuah, hringtu an nu zong cu biakinn ah a fale nih an hruai pah lengmang ve ti a si.\nCuticun, an nulepa hna zong Khrihfa zumhnak ah an lung a hung um i atu bantukin an fanu le lam hmuhsaknak in Khrihfa biaknak ah lungtho tein an chungkhar tling in an luhnak hi a si.\nU Myo Win hna chungkhar cu 22 July, Zarhpini ahkhan Lautu Christian Fellowship pastor Mang Vung Lian nih donnak le thlacampiaknak a ngeihpiak hna. Hi chungkhar hi ramthumnak, U.S. leiah a lan ding hruak zong an si cang tiah theih a si.


“Zeihmanh a tuah kho lomi kan si ko lioah khan, cu caan thengte ah cun mi tha lomi kan caah Khrih kha a thi.” Rome 5:6\nKhamhnak hi thawnak a ngei lomi, mi der hna kan ca; Bawmtu a ngei lo mi hna kan ca le bawmh a herh I khamh a herhmi hna kan caah asi. Jesuh nih minung hi Khamhtlak tthatnak, khamhtlak thawnnak le Khamhtlak duhnak kan ngeih khawh tiang rak kan hngak seh law Vawlei ah a ra hnga lo I rat zong a herh fawn hnga lo.\nHihi zumtu hna nih kan nunnak ah kan cawn than lengmang dingmi Pathian dawtnak a si. Kan nih cu, Zei kan si ruang le zeidah kan tuah ruangah khan khamh kan co siloin; Kan sining le kan tuahmi thil vialte, kan sualpalhnak vialte he tu khan khamh kan si.\nPathian mithmai tha peknak hi cawkkhawh le I hlawh khawh asi lo. Everest tlang khi cawi I liang in I put hmanh khi a fawi deuh hnga tiah Bradley, Jr nih cun a ti phah. Kan nih cu thawnnak a ngei lo mi le Pathian duhnak a tuah lo mi nun a ngeimi kan si.\nSihmanhseh, kan caah Thawngttha cu Jesush cu Pathian duhmi nun a ngei kho lo mi hna kan caah a thi! Jesuh cu thatnak zaalak a tuah I, biakinn ah zaa lak aa pummi hna le, khrihfabu ah zaalak thawhlawm a pemi hna caah thi lo in, Pathian duhnak a tuah kho lomi hna, khamh dingah aa hlawh lomi hna le, Khamhnak market ah thlarau lei bawmhnak a herhmi hna ca tu ah a thi.\nJesuh cu a caan a zaat bak in a ra. Jesuh hi ruah lo piin a chuak mi a si lo. A nunnak hi a cang sawhsawh menmi zong asi lo I a thihnak zong hi tinhmi ngei lo piin a thi sawhsawh mi asi fawn lo. Pathian nih minung kan sual hlan, Eden dum hrimhrim in minung nih khamh kan herh te lai hi a hngalh cia ko. Cucaah kan cham khawh ti lo ding mi kan leiba caah a fapa ngeihchun te cu Vailam ah thi in kan leiba cham piak dingah a run thlahnak hi a si.\nNang le kei tah? Kanmah le kan mah hi, Pathian duhnak a tuah lo mi, a dermi le khamh hau mi in kan I hmu maw? Kan mah thatnak, thawnnak le dinfelnak in dah khamhnak co ding ah kan I ruah? Na thinlung le na nunzia kha Fih a nung mi le a thiangmi Pathian hmai ah misual ka si ko tiah na ruah I lunglawm lo in na um ahcun kan caah thawngttha a um: Cucu Jesush hi Pathian duhnak a tuah kho lomi hna kan caah a THIH nak thawngtha a si.\nPathian nih Jesuh thawng in a dawtmi a fa le hna caah a tuah mi Khamhnak chungah lawm tein nung ding ah lung awttawm in um ti hlah. Na sining dihlak in Bawipa nih an ngaihthiam I an khamh kha lawm tein, Jesuh thawng in co I zuam law, vawlei teinak nun Bawipa nih an pek lai I sualnak nih a chuahpimi nun lawmh lo nak chungin Khrih chung lawmhnak tlamtling kha na co lai I minung le vawlei nih pek khawh lo mi lawmhnak tlamtling cotu na si lai.\n1. Khamhnak hi mizei nih dah an co lai tiah na ruah?\n2. Nangtah khamhnak cotlak ka si tiah naa ruat maw?\n3. Zeiruangah dah khamh kan si lai?\n4. Khrihkhamhnak hi na caah zeitindah sullam a ngeih?\n5. Khamhnak hi misual caah a lak in pek asi tiah kan zumh ko ahcun kan palhnak ruangah lung rawk in kan nunnak rethei in kan hman ding hi a dik ko tiah na ruat maw?\nNov.6, 2013 (SMU)


Hakha ah Ni Peng Thang nih Sui Ngun Tial faktuk in a velh, Sizung ah an tlik pi – Chintanbo\nHakha ah Ni Peng Thang nih Sui Ngun Tial faktuk in a velh, Sizung ah an tlik pi\nDecember 18, 2020 admin THAWNGPANG 0\nNihin December 17, 2020 zaanlei ah khan naite ah thonginn in a chuakmi pa Ni Peng Thang nih Hakha khuathar ah a ummi Sui Ngun Tial cu a innchung ah fak ngaiin a velh i, Sui Ngun Tial cu lungfim loin a um caah sizung ah an kalpi, tiah thawng kan theih.\nVelh a tongmi Sui Ngun Tial hi a lu ah thingtan in Ni Peng Thang nih a tuk caah a lu a kuai pin ah mah hngal loin a um. Khuathar khua upate le pastorte nih an vung fuh hna i thil sining an hal tik hna ah a hmun ah a ummi nu pakhat nih, “A veltu pa hi kan theihmi a si lo” tiah a chim.\nSihmanhsehlaw, velh a tongmi Sui Ngun Tial he naihniam a simi nu pakhat nih cun, “Hi pa hi kan theih balmi a si lo. Zu kan ding tti tawn a timi zong hi a lih a si,” tiah a chim. Cun, hi thil a cannak inn ngeitu nih, “Thongchuak ka si. Kan thah hna lai tiah a kan tlerh i, kan ttih tuk,” tiah a chim.\nKhuathar upate nih palik an chawnh i Ni Peng Thang cu palik sakhaan ah an kalpi cang. Innchung ah Sui Ngun Tial lungfim lo lak in a veltu Ni Peng Thang nih Hmawngtlang khuami ka si tiah a chim. Credit: The Chin Journal\nVuihnihnak Trump Bawmhnak\nHlasak Thiam Nilen Ai Hliam Apoi Tuk Hringhran Thlacamnak In Bawm Cio Hna Usih


TULUK BIACHIM CU KHUARUAHHAR TAKTAK A SI KO, RALHRANG KONG A CHIMMI – The Chinlung Post\nTuluk ramdang vuanci nih kawlram kongah vawleipi theih in a chimmi bia cu amak ko. Tuluk hi cu khuaruahhar taktak an rak si ko. Tuluk ramdang vuanci Wang Yi nih a chimmi cu Kawlram buainak cu dantatnak tuah in a ttha kho hlei lo. A biapi bik mi cu hmur le kaa in deihter dingmi buainak a si. Thaazaang chuahnak um lo dingin phung le lam ning in thatein ceih dingah vawleipi nih ttuanvo kan ngei.\nDantatnak pek tibantuk cu kan hrial ah a ttha. Buainak cu hmur le ka in phisin ding a si. ASEAN meeting ah hnatlaknak tuahmi hi rianrang tein atlamtling nak dingah rianttuan hi a biapi tuk mi a si tiah a chim. Tuluk nih tuandeuh zongah Kawlralkap dantatnak pek hi a herh lo tiah a rak ti cang. Cun UN zong kawlram kong ceihkhan ti lo dingin an rak ti bal cang.\nAsinain UN ah Tuluk nih kawlram kong ceihkhan ti lo dingin biasu a chuahpi mi cu a tlamtling lo, Vote an lak i ceihkhan dingin biachahnak an tuah. Tuluk tutan ah kawlram konghe pehtlaiin a chimmi hi a voi 9nak vawlei cung remdaihnak Ni an tuahnak ah Tuluk ram aiawh in tuluk ramdang vuanci nih a tubantuk in a chim tthan hi a si.\nThawngpang dang:Aung San Suu Kyi kongah Biaceihzung thiltuah cu Aung San Suu Kyi a sihni alungfak ngaingai. Asinain biaceihzung sang ah kan chuahpi tthan lai tiah an ti. Hi konghe pehtlaiin Aung San Suu Kyi a sihni Daw Min Min Soe nih a timi cu kan Court kan phak in nawlnak kan tuahmi ca cu court ah kan pek colh hna. Asinain zohfelnak zong ngei loin angah lo tiah aa kan ti. Hibantuk thil cu kan caah lung a fak ngai. Court sang deuh ah kan chuahpi tthan lai tiah a chim.\nKHUARUAHHAR MIPHUN: KA TIAL DUHNAK KA MERH PIAK SUAL HLAH UH


NLD Nih Salai Lungthlitum An Phomh Cang Ko, NLD He I Phomh Ding Cu Ai Ruah Lo Ngai Lai Nain – Myanmar Chin\nNLD Thantlang Peng nih Salai Lung Thli Tum a tlin khawh lo nak ding kham an i zuam ko cang, NLD a tanh tuk mi Salai Lung Thli Tum caah zanmang chia ngai a si men lai. A sinain Salai nih hitihin a ti ve hna..\nThantlang peng NLD phu nih khuate kip an kal i ‘Salai Dokhar le Lungthli Tum cu independent an si caah zeihmanh an tuah kho lai lo, anmah mee pek cu pakpalawng a si’ tiah an aupi.\n‘Independent minung nih zeidah a tuah khawh timi cu tuzaan hrimhrim ah nan zoh tuah lai cu’ tiah Thantlang NLD zung ah zahan kha ka leng hna i warning ka pek tak hna.\nCun, zahan zaan bak ah NLD candidate pathum an eihmuarnak le an tuahsernak diklo tam nawn ka phuan. Tuzing kha Thantlang meeting ah kan i tong than hna i ‘independent minung nih zeidah kan tuah khawh timi cu nanmah pumpak nih nan tep cang ko kha, a khaa tuk el maw?’ tiah Pu Zacung le MP Nisuilian ka ti hna. An ttah chuak ko lai dah!


KAWLRALKAP NIH HAKHA AH AN KAH CANG HNA, APOI TAKTAK, AN TLEIH RIH HNA – The Chinlung Post\nKAWLRALKAP NIH HAKHA AH AN KAH CANG HNA, APOI TAKTAK, AN TLEIH RIH HNA\nMarch 24, 2021 admin Chin 0\nVideo atang bik ah kan chiah: Hakha ah Ralkap nih Rubber Kuan in an Kah hna i Minung Pakhat Hliam a Pu. Tuzan Hakha Khuathar ah ralkap nih minung an tlaihmi chuah hnawh ding in a kalmi Khuathar khuami pawl ralkap le palik nih Rubber Kuan in an kah hna i minung pakhat a baan hmun 3 ah hliamhma a pu. Atu cu ralkap pawl zong an um ti lo. An kal dih cang. An thiang dih cang,” tiah Khuathar upa pakhat nih The Chin Journal ah a chim.\nHakha Khuathar BOC kuaih, Innwa Bank pawng hrawng ah Ralkap le Palek nih March 24, 8:30 PM tiang ah minung 3 an tlaih cang hna. Innwa le CB Bank (Bank then) in Golf Club lampial tiang tear-gas an kah cuahmah. Meithal zong an puah len, tiah kan theih. Credit: The Hakha Times & The Chin Journal.\nAbiapi taktak mi relchih:Kawlralkap thiltuah hi mipi caah cun thawngpang ttha ti khawh asi cang. Aruang cu mipi nih aa kan tukdoh sual lai timi hi an rak phangtuk cang timi fiang tein an thiltuah mi in hmuh le theih khawh asi. Biatak tein ralhrang kawlralkap hna cu an lungdong taktak timi afiang ko cang. Zeiruang ah ti ahcun tutan an thiltuah mi in fiang tein hmuh khawh asi. Kawlralkap ralhrang hna nih Laimi meithal ngei vialte hna cu kanmah sin ah rak ap dih uh an ti cang. Hi thanhnak an tuahmi hi meithal in an kan tukdoh sual lai timi an phan caah asi ko timi hi a fiangmi asi. Mizei hmanh nih kan meithal ap hna lo ding asi.\nKawlralkap cu phihkharnak phunkip in ramdang nih an tuah hna pin ah ramchung lei in biatak tein cawlcanghnak an tuah hna.Cu tikah kawlralkap ralhrang hna hi caan sau rian an ttuan kho ti lai lo timi hi zakhat zakhat in a fiang cang. Aphunphun thanhnak an tuahmi zong ah CRPH nih an doh colh hna lawng siloin mipi hna nih ralhrang ralkap thanhmi zei ah kan rel lo caah an si avaang cang. An dirhmun an i theih tuk. Thlathum chung ei din lawng an ngei cang ti asi. Cucaah an vansang cang.\nTutan ah thanhnak an tuah mi zong hi a cunglei ah langhter cang bantukin an lungdong cang, mipi nih Lai meithal siseh, thonghrolh tiangin a hnu ahcun aa kan tukdoh lai timi an i hngalh cang caah nan meithal zong rak ap dih uh an tinak a si lai ti uh sihlaw kan palh lai lo. Cucaah meithal angeimi vialte hna nih ralhrang ralkap le palek sin ah kan meithal ap bak hna hlah usih. Atanglei hi The Chin Journal nih attialmi kan vun langhter chih.\nLaitlang ah Ralkap nih License Ngei Meithal Zong an Apter Hna. Laitlang chung ah License a ngeimi meithal vialte zong ralkap le palik sin ah ap dih ding in hmun cheukhat ah thawngthanhnak an tuah, tiah kan theih. Nihin ah khan ralkap nih license ngei meithal zong ap dih ding in thawng an thanh. Ahlan uktu ttthing pawl kha ralkap nih an fial hna i thawng an thanhter hna,tiah himnak ca ah min langhter duhlomi minung pakhat nih The Chin Journal ah a chim.\nMeithal ngei hna nih ap awk a si le si lo kong ah lung-awttawm in an um ve hna. Asinain, kan ap lo ah a ttha deuh lai tiah a ruattu zong an um ve. Laitlang lawng ah si loin Myanmar ramchung hmun kip ah hriamnam (Chai, Vainam, Meithal, Li le Cantiang tbk.) pawl ralkap le palik sin ah ap dih ding in nihin March 24 ah ralkap nih thawngthanhnak an tuah.Chirhchan: The Chin Journal.\nHakha Meithal kahnak video zoh a duh mi nih hIKA HI VOIKHAT IN HMEHPIAK LAW TUZAN HAKHA THILCANG MI VIDEO NA ZOH KHAWH LAI\nNAN CHUNGKHAR CHIM CIO HNA UH, RAK PE HRIMHRIM HNA HLAH SEH\nRALKAP BAWI A THONG TU LAIPA KONG, THAWNGPANG UPDATE.


UN palai pakhat nih mi ramdang ah a duh paoh aa cawlcang le nawlngeihnak lak a duh tiah sual an puh caah an ram chungin an thawl tak ko - TIMES OF CHIN NEWS\nUN palai pakhat nih mi ramdang ah a duh paoh aa cawlcang le nawlngeihnak lak a duh tiah sual an puh caah an ram chungin an thawl tak ko\nJanuary 7, 2019 thawngthawng WORLD NEWS 0\nSomalia Cozah nihcun an ram i UN Palai Nicholas Haysom cu an ram hruaitu bantuk i khuasa mi ah an puh i an ramchung in an tthawl. Haysom nih hin tapung hlun Islamist Mukhar Robow ttanpitu sandahpiah hrihtu hna thah an si nak kong hna chim phuan i, hi thil cang mi ah hin a mawhchiat nak bia hna achim. UN nihcun security force hna nih sandahpiah hrihtu hna an phom nak ahhin minung 15 an thi i, midang 300 hrawng tlaih ansi tiah a chim.\nRobow hi al-Shabab tapung ah deputy leader asi tawn i, nain kum 2017 inkhan tapung hi a chuahtak. Nikum October thla ahkhan Somalia- South West state president thimnak ah cuh ai timhnak kong a rak cim cang. Nain cozah nihcun thimnak ah hin I cuh ve rem a ti lo.\nDecember thla hramthok ahkhan security force hna nihcun an tlaih i, Cozah nihcun tapung pawl zumhning phung le phai a kal tak rih tak tak lo tiah chim fiannak an tuah.\nUN palai Haysom nihcun nikum December ni 30 ahkhan Somalia cozah sinah Robow tlaih asi nak a ruang le amah ttanhtu hna phomh ansinak aruang fianter ding in ati hna. mah hi thil hi cozah nih a leh le lo tarlang a si lo. nain mah hnu tlawmpal ah UN palai cu an ramchhung um ding in an lawmh ti lo (duh ti lo)nak kong cozah nihcun an chim colh.\nSomalia foreign minister Ahmed Isse Awade nihcun Haysom nih palai rian a ttuannak ah phunglam a buar i, Somalia ram hruaitu bantuk in a um tiah a chim. a cawlcangh ning ni UN ca zong ah ningzak tak tak asi tiah a chim i Somalia ram independence le I hruainak a buar tiah, a ti.\nKan CHIN nungak muidawh a si mi leng Cung Cer Cin ( Cin Kuk) nih zukcawl Movie thar a rau hlan ah a chuah cang lai + video


Lai Holh lawng bak kan hmang cang lai – Zion Tlang Media\nLai Holh lawng bak kan hmang cang lai\nKawl ram chung i khua sami si ko buin Kawlca, holh duh loin mah Lai ca bak lawng kan cawng lai i mah Lai ca holh lawng kan hmang lai ti mi politic hi a dik tak tak maw? Example US khua sa kan Lai mi nih English holh le an ca duh loin Lai holh le Lai ca lawng bak kan hman lai ti ve hna sehlaw, mah le mah harnak an i pek bantuk asi ko hnga. Nain an nih cu an fim caah zeitik hmanh ah an ti lai lo. Cu caah Kawlram common language cu Kawl holh asi. Kawl holh na thiam lo, Kawl ca na thiam lo ahcun, Kawlram chung ah zei rian hmanh na tuan kho lai lo. Laitlang khua te lawng ah, lo thlo rian cu tuan khawh asi ko lai. Cu cu maw Miphun thanchonak ca i ram khel rian asi kun hnga? Cu caah, mah hi politic kan mah Lai holh te lawng kan cawng lai hi, Kan mah Lai Holh lawng bak kan hmang cang lai timi ram khel rian hi, kan Lai Miphun caah le kan Lai mi caah, le pumpak in chawleh chaw halwnak caah, THANCHONAK a dawn tu NEW VIRUS bak asi. Tha tein van ruat ve ko mu. A ho hmanh pumpak i huatnak um lo tein.Catialtu Bawi Ceu.\nPrevious Post:US State Cheukhat Ah Le Tuluk Ram Beijing le Anxin Khua Ah Virus Nih A Den Hna\nNext Post:ALinn Yaung Nih Thah A Timhnak Ruang A Chimphuan Cang


Zan 4 chung Democrat nih an chim duh lo mi, Trump nupi/Melania nih a chim cang; US mipi nih an uar tak tak cang\nDemocrat pawl nih zan 4 chung convention an ngei nak ah an chim duh lo bik mi le mi tampi nih chim seh tiah an duh mi, An chim duh lo mi cu President Trump nupi nih US mipi dihlak thei ding in a vun chim cang. Mi tampi nih a bia chim mi cu an uar tuk caah, US first lady cu mah bantuk din hi a si an ti cang\nMah Chinpage ah hin US thawngpang ni fatin 4/5 ka ttial peng caah, US thawngpang ni fatin rel na duh ah cun mah Chinpage hi like/ follow vun tuah law, ni fatin US thawngpang na rel khawh peng lai tinak a si\nRepublican khawmpi/convention zan hnih nak cu tlamtling tein dih a si cang. Republican convention hi zan 4 ngei a si lai. Ni nga zan/Friday night ah dawngter a si lai. Mah convention zan 2 nak ah hin US first Lady/ Trump nupi, Melania Trump nih tu lio buainak a sertu hna cu, nan thil tuah mi hi dawnter cang u, ra u, US caah rian kan ttuan ti lai tiin a sawm hna\nFirst lady nih a chim mi cu, mah bantuk rai zawtnak/coronavirus ruangah a thi mi vialte chungkhar a tuarpi ning a chim i, Apasal Donald Trump nih US ram hi a dawttuk i, thil a rawk mi vialte rem ding in tim tuahnak a ngei tiah a chim\nFirst Lady nih hin White House Rose Garden in US mipi sin ah bia chimnak a ngei. Mah bia chimnak a ngei lio ah hin US Vice President le a nupi Lady Karen Pence nih an diripi. Nangmah nih bantuk in keimah cungah zawng thleidannak tampi a rak um tawn. Keimah zong nih thleidannak ka rak tawn ngai ve mi a si. Mah bantuk hi thil har ngai mi asi, tiin a chim\nUS mipi hna, mah bantuk in a luancia mi ah thil tampi kan rak tawn ning kong kan ruat lio ah hmai lei kan kal ding mi kongah lung put ngeih khawh i zuam cang hna u sih. Zumnak dang, phungdang dang kan si ko na in Atu cu buu khat/one community le u le nau bantuk kan si cang, tiin a chim chap\nUS mipi hna hmun khat in rian tuan i tim cang hna u sih, Hmailei America ram dirhmun ser than ding in timtuahnak ngei cang hna u sih, Mipi hna, mah bantuk in buainak nan ser mi hi ngawl cang u law, mah bantuk in thleidannak a tam tuk ti i lak i,\nUS ram chungah thil tampi nan hrawh mi le thil tha lo nan tuah mi vialte hi fiangtein thei u law, nan thil tuah mi hi dawngter u law, US caah tu rian ttuan i tim cang hna u si,’ tiin White House Garden in US mipi sin ah bia chimnak a ngei. Credit- Foxnews\nBe the first to comment on "Zan 4 chung Democrat nih an chim duh lo mi, Trump nupi/Melania nih a chim cang; US mipi nih an uar tak tak cang"


PDF nih ralrin an pek hna hnu in Yesagyo Peng khuabawi dihlak deng nih rian chuahtak – Onlinenungak\nMagway Ramthen Yesagyo Peng khuabawi dihlak cu nan rian in chuak dih u, tiah PDF nih ralrin an pek hna i October 5 ah an dihlak deng in an chuak. Yesagyo Peng ah hin Khuatekomh 81 le khuapi ah Sang 8 tiin an um i khuabawi 89 chung ah minung 10 tluk lawng rian in a chuak lo mi an si cang, tiah theih a si. Hihi PDF-Yesagyo hna nih September 30 lio ah rian chuahtak ding in ralrin an rak pek hna hi a si, tiah Mizzima nih a tial. Credit : The Hakha Times\nthawngpang dang relchap : Mizoram Tuirial Tiva I A Tlami Ruak An Hmuh\nA luancia zarh hmasa zarhteni zan i Tuirial tiva ah a paammi Lalramvula, kum 32, N. Serzawl khua cu nizan suimilam 9:05 pm ah khan a ruak an hmuh cang. A ruak hi amah tein a hung laang, tiah an chim.\nNizan ah khan NDRF hna nih cun seh hmangin tichung ah vawi 3 an pil, nain ti a thuk tuk caah oxygen a dih i, a ne tiang an pil kho lo. Ahmun ah hin Calfilh Group YMA hruaitu hna, Darlawn Joint YMA hruaitu hna le N. Serzawl YMA hruaitu hna nih an riah hnawh. Ti hi a ngan deuh ca ah le a thuk tuk fawn ca ah ti chung luh a har, tiah an chim.\nTuirial i a paammi Lalramvula hi nga tlai i aa cawmmi a si. Zarhteni zan ah khan nga tlai ding in aa thawh lio ah ti ah hin a paam, tiah kan theih. By. Tluanga Zathang (TCP’s reporter for Lai Autonomous District Council, Mizoram) Credit : The Chin Post


Actress le Singer minthang Nicole Kidman le a vapa Keih Urban nih mifa pahnih an i cawm hna – Chin 11 News\nActress le Singer minthang Nicole Kidman le a vapa Keih Urban nih mifa pahnih an i cawm hna\nPosted By: Lian Chin July 25, 2020\nMuidawh minthang Nicole Kidman hi Australia um mi a si i, a chuah nak cu USA ah a chuak. USA le Australia sitizen veve a si. Nicole Kidman hi Actress le singer a si i best award zong a hngah mi a si. mipi nih a cawlcangh an duh ii an uar ngaingai.\nA va pa he hin vulei cung minthang nuva ah cun a rem bik an si lai tiah ceih phai an tong. Asinain nau an kho lo i mi fa pahnih an cawl hna i cucu an mah fa zoh in an zoh hna i fa kan neih lo zong ah hi kan fa le nih hin kan hna an kan ngamh ko tiah a chim.A va he hin kum 11 an um hnu ah an i then than. Nicole Kidman hi Golden a ward xong a rak co tu a si.\nA film a thla mi hi an duh ngai i, best perfoman tiah an ti. Film cang ding in sawm tu a nei deuhdeuh i a hung lar ning hi, film a phunphun cang an sawm i, a film cang mi pawl hi fuh kho tuk tiah tiah fak zong a tong.\nbest Actress zong a hmu lengmang i a mah belte hi ningzak a pang tuk. A tu cu hlasak thiam minthang Keih Urban he na i um i cu ti cun chung khar an dirh.


DR. SASA CU A FANU TE NIH THAAZAANG APEK LENGMANG – The Chinlung Post\nKapa na lungdong hlah mu, na caah thla kan campiak lengmang ko tiah Dr.Sasa a fanu te nih apa cu an i chawnh fatin te thla a campiak lengmang pin ah thaazaang a pek lengmang. Theihcio bangin Kawlram buainak ruangah Dr. Sasa nih kawlram sining cu nifatin tein vawleipi sin ah a chim phuan lengmang. Chungkhar he hmunkhat te zongah Dr. Sasa cu an um kho ve ti lo.\nAsinain online in Dr. Sasa le a chungkhar hna cu an i chawn lengmang. Chungkhar he an chawnh caan paoh ah a dawtmi a fanu te nih apa cu thla a campiak pin ah thaazaang apek i, kapa na lungdong hlah mu tiah a chimh lengmang ti asi. Kawlram caah biatak tein Dr. Sasa nih rian a ttuan ruangah Kawlralkap hna nih tlerh le hrocernak siseh tleih dingin an kawl hna.\nA chungkhar a nupi le a fale siseh hringtu hna zong an kawl hna. Asinain Bawipa nih a kilven hna i, tuchun nitiang him tein an um tiah theih asi. Sihmanhsehlaw khoika dah an um timi tu cu hohmanh nih theih asi lo. Dr. Sasa zong ramdang ah a um cang tiah theih asi nain khoika ram ah dah a um timi tu cu theih a si lo. Amah Dr Sasa zong nih a langhter duh rih lo.\nDr. Sasa cu tulio kawlralkap ralhrang thiltuah ning le cawlcangh ning vialte nifatin tein UN lei ah thawngpang a thanh lengmang. Dr Sasa cawlcanghnak thawngin vawlei cung ram tthenkhat hna nih kawlram cu phihkhar nak an tuah cuahmah cang. chungkhar lei a chawnh hna paoh ah a fanu upa bik nih online in thla a campiak lengmang. Kapa na lungdong hlah tiah thazaang apek lengmang.


Trump an tuah ning bantuk in Joe Biden zong an tuah ve cang lai\nadmin September 28, 2021 Leave a Comment on Trump an tuah ning bantuk in Joe Biden zong an tuah ve cang lai\nBiden hi Impeached khawhnak ding ahcun House le Senate ah Republicans pawl nih Majority an ngei a her. Natein Impeachment tuah ding in zeipoah tlingtein an chuahpi cang. Democrate lei nih Republican pawl nih impeachment an chuahpi mi hi a dirkam mi an um lai ti zum a si lo.\nImpeached khawhnak ding caah cun House ah Majority ngei a hau. Natein a tu cu an ngei lo. Gibbs nih a chim ning ahcun\nBiden nih President a si bantuk in biakam pathum a rak ngei mi “southern border crisis, the evictions moratorium & Biden’s botched Afghanistan withdrawal kongah\na chim ning bantuk in a tuah lo caah impeachment tuah tlak a si tiin a chim. Reps. Andy Biggs of Arizona, Brian Babin of Texas & Randy Weber of Texas nih mah President Joe Biden Impeachment hi an dirpi lai tiin fetternak an tuah cang.\n“President Biden lakah Impeachment Articles 3 kan file, President a si bantuk in a tuah ding mi a tuah lo mi a tam ngai.\nUS Mexico border ah phunglam loin US ram chungah a lut mi (illegal migrants) rel cawk lo an si cang, American sovereignty caah tih nung tuk mi dirhmun kan phan.\nSupreme Court warning zong zei ah a rel lo, Afghanistan withdrawal mipi nak in ralkap pawl a lakchuak hmasak, President nih Americans mipi hna cu vawlei cung hmaiah ningzak tuk in a kan chia” tiin a chim. Gibbs nih a chim chap ning ahcun,\nPresident Biden Impeachment hi Democrats control House a si caah a har ngai lai tiah a chim, natein Biden administration warning caah a si lai i,\nan duh duh in an kal ding a si lo ti langter nak a si lai tiin a chim. “US ah hin Republican a si maw, Democrat a si maw,\nzei bantuk in ngawl ngeinak an kut ah a um zong ah, Congress nih thatein phunglam kan ngei. President Joe Biden nih a biakam mih a tuah than duh lo caah impeachment kan tuah lai tiin a chim Republicans pawl nih house kan kut ah kan lak than hnuah separation of powers tha tein kan zoh lai, President Biden,\nVice President Harris, & Biden Administration thil tuah ning cu thatein zoh felnak kan ngei than lai tiin a chim.” Gibbs nih President Biden a dohnak ruang bik pakhat cu,\nTrump Border Wall a dawngter i, Border Patrol agents pawl nih phunglam loin US ram chungah a lut mi (illegal migrants) hna cu an khamh khawh fawn lo caah a si.\nWhite House nih US mipi hna cu vaccine lak dih u a ti lio ah, phunglam loin US ram chungah a lut mi (illegal migrants) hna cu Covid positive a si mi zong US ram chungah an lutter lengmang fawn caah impeachment tlak a si tiin a chim.\nTuesday’s impeachment push hi a voih 1 nak si lo in, Biden nih President a rak tuan ni, nikhat ni ah Georgia Rep. Marjorie Taylor Greene nih Impeachment article a rak file cang. Cre-RTK\nJoe biden le Border Agent karlakah buainak fakpi a chuak tak tak cang →\n← Joe Biden a mualpho chin lengmang ko, Ralbawi nih thil sining fiangtein an chim


Posted By: chinnews April 16, 2021\nTlangcungmi hriamtlai hna he ceihmainak ngeih lio a si ko nain Myanmar mipi runvennak ca ah ralkap bu dirh ding in timhtuahnak kan ngei, tiah caankarlak Myanmar cozah “National Unity Government” (NUG) nih nihin April 16 ah an tuahmi Press Conference ah an langhter. NUG runvennak vuanci U Yi Mon nih, “Mipi runvengtu ralkap bu ah Federal Democracy a dirpitu mino pawl an i tel lai.\nTlangcungmi hriamtlai hna he ttang tti in mipi runvennak an tuah lai. Federal Army timi ralkap bu a chuah hlah ah Federal Alliance timi bu zong a chuak hmasa kho,” tiah a chim.\n“Federal Army dirh kho ding in ramkhel lei hnatlak kong pawl tlangcungmi hriamtlai hna he kan i ceih lio a si. Atu kan ser dingmi mipi runvengtu ralkap bu zong hi Federal Army tang ah a um dingmi ralkap bu pakhat a si ko,” tiah a chim chap.\nNihin April 16 ah CRPH nih caan karlak Myanmar cozah (NUG) an dirhnak kong thawng an thanh hnu suimilam tlawmpal ah Press Conference an tuah colh i, mipi runvengtu ralkap bu dirhnak kong zong U Yi Mon nih a hun langhter hi a si.\nNihin ah caan karlak Myanmar cozah thar tlamtling tein an dirh khawh caah Yangon ah cun zaan sml. 7:30 hnu ah mizapi nih minute 3 chung zapei benghnak an ngei hna. Credit-TCJ\nBe the first to comment on "Good News : Federal Army Dirh A Si Cang La"


Hriamnam in NUG le Mipi bawmhtu ding an um lo. Aruang cu Ralhrang – The Cherry Par\nHriamnam in NUG le Mipi bawmhtu ding an um lo. Aruang cu Ralhrang\nDecember 21, 2021 Cherry News\nDalaan Theory hi Tharchuah A Herh Men Lai!\nNUG cu Mipi Cozah asi tiah Cohlan cia asi nain 2021, 14 September ah DDay a thanh mi belte a cohlan tu an um lemlo. DDay sullam cu Kawlram ah Civil War aa thawk cang tinak asi. Rallokap le a minung vialte, Dalaan le Non CDMers tiang in, thianh ding tiah DDay Dundan ah aatel caah Vawleipi nih DDay an cohlan lo hi asi.\nRal he aa pehtlaih lomi minung le thilri hrawk in thahnawn kha Geneva le Human Rights (Nuhrin Covo) phu nih an cohlan khawh bak lo. Geneva mumal ahcun a nung in tlaihmi Rallokap thah zong kha a cohlan lo. Tha tein zohkhen in pawkhim tein Tirawl pek ding, hremh bak lo ding, thongthlak in an biaceihding, tihi asi. Dalaan le USDP Party thah hi UN le Geneva phung nih an duhlo bakmi asi.\nPDF nih Ralkap he aa pehtlai lomi thilri an hrawk, mi an thah tik ah UN le Geneva phung kan buar chin chin. Vawleipi Ram thawngtha le Ramrum, Ram fim hna an tuak cia mi he aarup bak ko. Rallokap nih cantha lakzau in Mipi ralkapbu he aa pehtlaih bak lomi thilri, innlo hrawk in mei duah, thah an duhmi mipi poah poah, an duh tik caan poah ah an thah salam hna. Mipi ngeih mi an fir mi hi an rum phah cang lai. An hmai ummi Nu poah poah tlaihhrem in an sual pi hna. Vawleipi nih tih bik mi Muslism ralhrang, ISIS nakin, Kawl Rallokap hi, an zual deuh cang.\nNUG le Mipi an kan tanh bak mi ram hna cu, Australia, Belgium, S.Korea, Japan le EU 27 ram hna an si. NUG nih anram ah Embassy (Tanzung) an tuah khawh cang. Tanzung riantuan tu zong thlahlawh an pek piak hna.\nRuah awk a um mi cu: Japan le Singapore nih Kawl Rallokap cu a dotla mi Raltuknak Tindan an pek rih hna. Australia, France, Germany ram hna nih Kawl Rallokap he Gasoline Sipuazi an tuah ti rih hna. A hlawk tuk caah thlah an siang tilo. MAH le Crony hna sipuazi phih karh dih timi a hlawh tlin khawh tilo. UN nih Hriam zuar lo ding an ti. China, Russia, India le Ukraine nih MAH cu a duhmi hriamnam kip he Jet Fighter tiangin an zuar fawn.\nUN le Vawleipi nih Kawlram mipi cu Humanitarian timi minung le minung zawnruah nak le thlachiat ruatnak lungput he ka bawmh lai ati. UN nih USD 300 Million a hmuh cang. Eidin Tirawl le Sii ai, Fenh ai le Hnipuan in chanchuah an kan timh hi asi. Ralzam hna zohkhen kilven, kilkam riantu tuan aa timh mi asi. Hriamnam in NUG le Mipi bawmhtu ding an um lo. Aruang cu Ralhrang rian kan tuan caah asi. Ral he aa pehtlaih lomi hrawk le thah ruang ah asi bik ko.\nCucaah hriamnam cu mah tein i zalh a herh cang. NUG zong nih tampi in cawk piak ding asi, phaisa tampi a ngeih ko caah. Tutiang NUG umtu ning zoh tikah, MAH le Rallokap tei khawh tiangin, hriamnam an kan bawmh ko lai tihi ruahchan awk ah a har ngai rih. Hmailei kong belte ka chim khawh ve lo. Phaisa USD 1500 Million a ngeih mi NUG nih CDF caah USD million 100 hi a bawmh khawh tuk. 6.67% te lawng asi rih. CDF hi 10% in a bawmh ahcun USD 150 Million asi ve hnga i duhherh mi hriam tha tha kan cawk khawh dih. Arau hlan ah Thantlang kan lak ve hnga. Hakha zong kan lak cang lai cu mu.\nKawl lei ah cun Dalaan an thah mi hi atam tuk hrinhran. Chim cawklo kan ti ko lai. Hakha – Thantlang Dalaan case hi (3-4) lawng a um nain, a buaibai ngai ngai. Cucaah Dalaan thahnawn mumal hi tharchuah hrim hrim a herh cang. Asikhawh ahcun thong inn ngeih a herh. Dalaan cu tlaih hnu ah thongthlak siseh. An biaceih in thih tlak asi ahcun, thih ve ko seh. Meithal tlaih lomi Chin Mino le CDMer hna kha homeguard or Police training i pekseh. An mah nih Dalaan thonginn cu cawngh hna seh. Meithal tlaih lomi, CDF Upa hna nih Biaceihbawi tuanvo lak ve hna seh.\nHomeguards or Police hna nih Khuapi le mipi kha ven hna seh. CDF he i bawmh in Khua uktu kha thimh hna sehlaw, rule of law a um i, mipi nih duhdim tein khua an sak khawh nak hnga, khuapi uknak ah i tel ve hna seh. Meithal tlaih mi CDF nih khua uk bak ve hlah seh. Dalaan tlaih le thingthlak cu Homeguard nih tuanvo lak seh. Biaceih bawi hna nih biaceih hnu ah Dantat siseh. Dalaan thongthlak le biaceih cu kan i phah zawh loah cun NUG Cohlantu le NUG Tanzung umnak ram hna cu bawmhnak hal in, an ram ah thongthlak le biaceih siseh.\nNUG le ramdang nih phaisa an kan bawmh zungzal lai lo i, ramdang ummi chin mi lawng nih bawmh ding in thil a kal. Kan thah mi Dalaan pa/nu i rualchan cingla, phun hawi, khuami le pengtlang nih CDF caah phaisa an thawh duh tilo kho men.\nDalaan thahnawn nak nih pumkhat sinak siloin i thencheuhnak a chuahpi i ral ah kan i ser khawh caah, Dalaan Theory hi i thlen seh/ i tharchuah seh tiah agenda ka chuah pi bia. Dalaan kaltak in tongh hlah uh ka ti naisai lo hi. Dalaan thahnawn nak nih UN ah Legitamcy a hnursuan ti zong philh lo ding. MAH le Rallokap bawizik rual hna ICC tazacuai phun in tuah kan si lai lo ti khawh asi ve lo. Credit: Joseph R. Thang\n← Ral he aa pehtlaih lomi minung le thilri hrawk in thahnawn kha Geneva le Human Rights (Nuhrin Covo) phu nih\nZRA Dohpi Ding In NUG, Dr. Sa Sa sin Cakuat →


2020 Election cu Trump nih teinak 100%100% bak in a co lai. Caan nih a vun ratpi lio – The Cherry Par\n2020 Election cu Trump nih teinak 100%100% bak in a co lai. Caan nih a vun ratpi lio\n2020 Election: 2020 Election cu Trump nih teinak 100%100% bak in a co lai. Caan nih a vun ratpi lio. Zohte u ka chimmi hi a tu cu nan nih a chuak lai nain nan mit nih a hmuh te lai. Democratic party le Ripublican party kan I dannak zawnte.\nRipublican party cu a ral a thabakmi a pasal nusal bakmi le tih a hngal lomi kan si. Katuahkhawh ka ti khawh kanram cu keimah nih ka dawt lo cun a hohmanh nih an daw lailo tiah, a dir ngammi a si. Aherh ah cun mah long bakin ngalhriang sumruk a phorkhomi man si. Democratic party cu pa cu an tling ko nain nu lungput a ngeideuhmi, a ral a chiami, nu nih teideuh an si ve. Midang nih mersan khawhmi an si. Amah thazang ai bochan lomi an si. Cucu kan I dannak a si.\nRelchap thawngpang dang; Trump Teinak Ca Ka Zumnak. Ka hawi le tlawmpal thazang pek kan duh hna, nan zumhnak cungah an thazang der hlah u, ti kan duh hna. Thla acammi big caan chin lengmang ko u ti kan duh hna. Zumhnak cungah teinak a um, harnak chungah Pathian mui hmuhak a si. Lungdonhak pinleiah Pathian aiphuang tiah thazang pek kan duh hna. Judah tlangval pathum Shadarak Meshak le Abednego cu Pathian nih a kan khamh le kan khamh ko seh a kan khamh lo I meinih kan Kan ko seh kan kun kho lailo nan Pathian hmaiah an ti. Anzumhnak cungah Pathian sunparnsk a lang. Cu ve bantuk in nan zumhnak kan zumhnak cungah fek tein dir ko usih ti gorham kan duh hna.\nPathian nih President a pehthan sile kan I lawm a pek lo zongah tiah raltha tein thinlung thlacam thadam te in um ko u. Pathian zumlotu cu zeitik hmanhah kan vote bal hna lailo. Teinak cu Pathian kutah a um.kan hmaika ah caan nih a vun ratpi lio. Afekmi Pathian bia kha taisawm ah I sawm uh, vainam caah Pathian bia hmang u, kan cal le kantang phaw caah Pathian bia kha ivennak u sih. Kan Kedan caah Pathian bia kha idanh usih. Credit: Joseph Thawng Z Ting\n← 2020 Election cu Trump nih teinak 100%100% bak in a co lai. Caan nih a vun ratpi lio\nNihin 22/11/2020 Kan Pu Andrew Thawngthanh →


Oil Cawknak Ah US Dollar Millions 500 Cu India Sinah Kan Cawi - News and Media\nSri Lanka ram nih oil cawknak dingah tiin US dollar millions 500 cu India cozah sin in do cawi dingin halnak an tuahmi cu India nih cohlannak le fehternak a tuah hlan ah ramchung oil ngeihmi dihlak zat hi ni 5 chung hman dingmi lawng a tang cang tiah Electricity and Energy Minister Wijesekera nih June 16 ah a chim.\nMinung millions 22 umnak Sri Lanka ah hin Kum 70 chung ah a fak bikmi harsatnak an tong i, eidin tirawl, oil le sii ai telh in thildang herhmi tete cu ramdang sinin cawknak dingah phaisa a um ti lo. Ramchung dihlak oil zuarnak dawr ah hin tuzarh chung ah oil hi a dih pah lengmang cang tikah motor monghtu hna nih zankhuadei an hngah caah duhlonak zong an langhter.\nSri Lanka nih India cozah Exim Bank sinin US dollar million 500 a cawimi cu India cozah nih fehter in an pek ahcun Wijesekera nih hmaizarh chung ah oil cawknak dingah a hman lai tiah theih a si. Ramdang sinin cawk a herhmi thilri cawknak caah tiin India cozah nih US dollar 1 billion telh in US dollar billion 400 man simi thilri dangdang siseh US dollar billion 3 tluk cu bawmhnak a pek chih caah atu bantukin harsatnak kan ton lio caan chung ah a kan bawmhtu le dirhkamtu cu India cozah a si tiin an langhter. Crd – TCP


Lungthli Tum: Thawngpang Bultan(March 26)\nGerman Vanlawng Kha Vanlawng Mawngh Bawmhtu Nih A Thlak Mi A Si: Nihnih ni ah a tla i minung 144 a thah tu German vanlawng kha vanlawng mongh bawmhtu co-pilot nih a thlak hram hram mi a si tiah Black Box a zohfel tu nih an chim.\nBlack Box nih record a tuah ning ah cun pilot a leng a chuak i co-pilot kha vanlawng control ding a hal nain co-pilot nih kutka a hrenh khenh hlei ah vanlawng a tum ter ti a si. Vanlawng mawnghtu um nak khan chung ah co-pilot lawng a um, pilot a leng a chuak i a luh than khawh lo nak ding caah co-pilot nih kutka a hrenh khenh i amah nih vanlawng a tlak ter ti nak a si.\nMah co-pilot hi ralhrang he pehtlainak a ngei le ngei lo theih a si rih lo. Mah co-pilot hi zeibantuk minung dah a si timi an hlat cuahmah lio a si.\nChina Ralkap nih Kawlram Ramri ah Ralkap Thazang An Langhter: Kan hnu lei kawl ralkap vanlawng nih China ram bomb a thlak i minung 5 an thih hnu in March 24 ah khan China ralkap nih kawlram ram ri ah an ralkap thazang an langhter tiah RFA nih a thanh.\nMah ti ralkap thazang an langhter ah hin kawl ralkap vanlawng China ram a rak lut mi zong an thawl len hna ti a si. Kan hnu March 13 ah khan kawl ralkap nih Kokang hriamtlai phu an kah hna nak ah an bomb China ram ah a rak tla sual i minung 4 an thih hnu ah China le Myanmar ramri ah i hmuhthiam lo nak a rak um len.\nPresident Thein Sein Nih 6-party Talks Tuah Ding A Chim: March 2 ah NLD hruaitu Aung San Suu Kyi le President Thein Sein an rak i ton lio ah President Thein Sein nih Suu Kyi le Parliament nih an hal leng mang mi 6-party talks tuah ding in a chim tiah Aung San Suu Kyi nih RFA ah a chim.\nMah 6-party talks ah hin ralkap lutlai Min Aung Hlaing, cozah lei in Thein Sein, NLD lei in Suu Kyi, tlangcungmi ai-awhtu pakhat le hluttaw pahnih luttlai ve ve an ni tel lai i 2008 constitution remhnak kong hna ceih ding a si. Suu Kyi le Parliament nih an rak hal leng mang nain Thein Sein le Min Aung Hlaing nih an rak cohlang bal lo.\nKawlram Chung Thlahlawh Aniambik Ks 120,000 An Khiah Cang: Kawlram chung a niam bik thlahlawh(national minimum wage) cu Ks 120,000 siseh tiah khiah a si cang tiah kawlram chung finance minister nih Pyidawngsuh hluttaw ah a thanh cang.\nA duhnak cu kawlram chung rian a tuan kho mi poah nih thlakhat ah a niam bik kyat 120,000 an hmuh ding a si. Rian petu nih a riantuantu thlakhat ah hizat a pek hna lo ah cun dantat khawh a si lai ti nak a si. 7Day Daily\nKokang Hriamtlai Phu Hriam An Chiah Ah Cung Ngaithiam An Si Lai: Shan state chaklei a um mi Kokang hriamtlai phu nih 'kan ni ngaichih i kan hriamnam kan chiah cang lai' an ti ah cun lunglawmh tein kan cohlang ko hna lai tiah ralkap nawlngeitu pakhat nih 7Day Daily ah a chim.\nHriamnam chiah ai timh mi poah nih phone chonh ding in kawl ralkap zong nih phone number an pek cang hna, a phu siseh minung pakhat cio zong in hriam chiah khawh a si lai an ti.\nPosted by Lungthli Tum at 13:13


Dr. Ngun Cung Lian Faak Ngaiin A Tining Pawl Cu Fiang Taktak Lehnak A Tuah Hna Ahmaan Kho Taktak – Chin World News Evening\nDr. Ngun Cung Lian Faak Ngaiin A Tining Pawl Cu Fiang Taktak Lehnak A Tuah Hna Ahmaan Kho Taktak\nMay 24, 2020 Salai Van Hmuhning\nAtulio ah Dr. Ngun Cung Lian cu Laimi tam deuh nih sualphawt lulh asi. Biachia kha le biafak tiangin comment ah atimi an tlawm ti lo. Dr. Ngun Cung Lian hi lungdiriam ngaiin ti awk pakhat hmanh aa tlak lo. Cun Dr Ngun Cung Lian biafak ngaiin a timi hna nih hin Dr. Ngun Cung Lian hi zakhat ah pakhat hmanh atluk lo hrimhrim lai.\nDr. Ngun Cung Lian hi tutan Pastor David Lah kongah a chimmi ṭhatein ruat cikcek hmanh uh. Phung le Lam hoih in a chimmi a si. Phung le lam ahcun A in Z tiang ti awk tluk in a thei ve dih mi asi.Laimi or Chinmi chungah cun Dr. Ngun Cung Lian nak in a thei in a thiammi hi kan um lailo ti uh sihlaw ka palh tuk lai lo dah.\nThilsining theilo in a au sawhsawh mi ah ruah ding asi lo. Achimmi bia khi ṭhatein zoh ulaw ruah ding taktak asi. Phung le Lam a sining bak in a chimmi asi ko. Pastor David Lah hi zumtu ṭha le Pathian mihman taktak asi ti cu kan theih dih mi asi ko. Asinain tutan a dirhmun hi ṭhatein dottlet cio dingmi asi.\nPastor an si zongah a ho mizei paoh an si zongah cozah nih nawl a chuahmi phung le phai cu zulh dih ding asi. David Lah nih a zulh ve lo ruangah phung le lam he aa tlakning tein an kalpi mi asi tihi Dr Ngun Cung Lian cabia in theih khawh dih asi. Achung sining thei lo huaha in Dr. Ngun Cung Lian diriam ngaiin atuahmi hna hi zeipi kan si lo tihi theih ahau.\nDr. Ngun Cung Lian nih Pastor David Lah kong a chimmi cungah ziah kan Laimi nih bochan taktak mi tiah kan i ngeihmi hna nih zeibia hmanh an chim ṭung lo. Laimi mifim kan timi hna zong nih thilsining cu an theih ko cuta. Dr. Ngun Cung Lian sual pakhat hmanh an phawt ṭung lo. An hmurka pakhat hmanh alangh ṭung lo. Hihi tuak hmanh uh.\nDr. Ngun Cung Lian nih hin thilsining a hmanmi a theih ruangah a chimmi asi. Zeithei loin Dr. Ngun Cung Lian hi biafak le aphunphun holhchia phun in ti hna hlah usih. Zeitluk in dah Chinmi caah rian attuan timi zong hi tuak pah ve uh. Nang le kei nih Dr. Ngun Cung Lian sual kan phawtnak ding alam pakhat hmanh a um in ka thei lo. Zaseh aharh le ka peh tthan te lai. By David VTC\nDr Ngun Cung Lian nih Pastor David Lah kongah a chimmi cu hitihin a si.Local Ordinance violate a tuah. Immigration Law violate a tuah. Income Tax law violate a tuah. Mah ban tuk pa ca ah maw thla cam nan duh rih? Buddhist, Christian le Islam pawl kar lak ah huatnak a chuah pi mi pa a si.\nNan chuah keh nak a si lo mi ram ah khan, nan duh poh in khua sa hna uh… Nan chuah kehnak ram ah, van lawng in an in thlah than te hna lai.Court (and) Police Station ah, Law and Regulations pawl hna zeihmanh chim duh hlah. Covid-19 a tei maw? Hrawkhrawl pa.. Khrihfa pawl kan mit hmai abitertu pa.. Zawng keng David Lah. Hihi tutan ah Dr Ngun Cung Lian nih a chimmi cu a si.\n“Pathiam Sin Ka Thlacam Nak”: Dr. Salai Khin Maung Thein\nDr. Ngun Cung Lian, Pasalṭha, Mah Miphun Lawng Si loIn Myanmar Huap In Ram Le Mi Phun Ca Na Ṭuan: Pu Hren Iap


Trump: Biden nih lih le hrawkhrawl in President Office lak ding hrim a si lo. – Thechinlungnews\nTrump: Biden nih lih le hrawkhrawl in President Office lak ding hrim a si lo.\nJoe Biden nih cacawn ningani Friday ni zan ahkhan Chese Center in Wilmington, Delaware ah bia a chim i , President ka tling hrim lai, teinak ka aupi deng cang tiah ruahchannak tampi he bia a chim, nain, President Trump nih Twitter hmang in aleh cawlh ve.\nTrump nih aleh mi cu Joe Biden nihhin lih le fir in President Office hi alak kho lai lo, kei zong nih atutiang ahcun President Office ka lak kho ve ko, ahman mi vote relnak cu ahram thawk in kalpi cuahmah lio a si ko tiah Trump nih Biden cu aleh cawlh ve.\nBiden nih a chim mi cu teinak ka hmuh lai ticu a fiang tuk cang ko nain Pennsylvania , Georgia, Arizona le Nevada hi hna state ahhin vote relnak cu kalpi cuahmah lio a si, hi hna state zong ahhin keimah nih ka hruai hrim ko lai Pennsylvania lawng hmanh ahhin eletoral college votes hi 273 cu ka hmuh cang lai tiah a chim. Fox News.\nBe the first to comment on "Trump: Biden nih lih le hrawkhrawl in President Office lak ding hrim a si lo."


USA laimi sin ah:A biapi taktak mi’Ralring peknak minung tampi harnak an tongh than cang. – Lai Lungrawn Post\nBy Al Bik Lian Zathang: Ralrin Ngai Kan Hau II. Covid rai hi a langpatlang in kan raktheih ka ahcun capo phunin a chim mi zong kan um. Covid- 19 nih US ram a den tak hlan te ahkhan Khual a tlawngmi zong nan kut kan tlai ngam hna lai lo tiah Feb 26 ah ka rak tial cawlh. Ruah lopin a zual ciammam i Biakinn ah kut thlaih khawh si ti lai lo an van ti ko. Tlawmpal a ruah hlanah kan ruahphak lo mi Biakinn khar tiang kan tong. Sianginn khar kan tong rih.\nAtu lio hi a zual than chin lengmang ruangah nikhat ah 2000 khan in a thimi karh khawh si tiah an chim. Nihinni tiangahcun cases “11,650,817 ” lakah “251,715” tiang bak a thimi an phan cang. A luancia nisarih chung te bak ah Cases thar “1,141,950” a phan i cu chungah “9,499” an nunnak a liam.Ralrin taktak kan hau.\nKan pawngkam mi le theihhgalh mi nih an van tawn tak ahcun Covid hi tih a nung ko. Kan nunnak lak awkah hmuh khawh tung loin tih a nung ngaimi Rai cu kan pawnkam te ah ai chawk cuahmah ko. Cikhat caan karlak ca te long asi lo. Hihnu kumkhat chung a rau rih kho caah hi caan chung karah zei kan tawn cio lai ti mi hi chimkhawh asi lo. Ralring tein um ko hna uhsih. Bawipa nih kan nunnak kan veng cio hram ko seh.\nUSA FBI:Nih vote kong hlathlai nak tha tein an tuah than i’A dik lo mi ceilak an hmuh than cang hi.


Dr. Hmuh Thang: Kanmah USDP Kutah Ahmanmi Federal Democracy Thlennak A Um – Chin 11 News\nDr. Hmuh Thang: Kanmah USDP Kutah Ahmanmi Federal Democracy Thlennak A Um\nDr. Hmuh Thang cu kan theih bantukin USDP party ah Chinram chungah cun zumhbikmi pa asi. NLD party zongah um sehlaw, zumh bikmi asi thiam thiam ko lai. 2020 thimnak zongah Pyine-2 in Hluttaw aa cuh than lai ti kan theih. Dr.Hmuh Thang cu The Chinland Post nih suimilam pakhat renglo bak interview an tuah. Biahaltu zong athiam, a ngaihnuam. Dr.Hmuh Thang nih a chimmi chungin tlawmpalte langhter ka duhmi cu, kan Kawlram uknak kong asi. Biahaltu nih zeiruangah dah USDP ah hin um na duh, zeidah hmailei ah kan ram caah timhlamhmi le ruahmi na ngei maw tiah a hal tikah, Dr. Hmuh Thang nih lehnak a tuahmi pakhatte hi a biapi ngai ngai tiah ka ruah.


A Rannak in NUG Cozah Nih Ralthawh Ding A Thanh Lo Ahcun Hinak Fak Harnak Kan Tong Chinchin Lai - Chin Eleven News\nA Rannak in NUG Cozah Nih Ralthawh Ding A Thanh Lo Ahcun Hinak Fak Harnak Kan Tong Chinchin Lai\nKawlram boruak zoh tikah a tulio kan dirhmun a chiatbik caan hi Min Aung Hlaing nih a dupoh tuah a tim lio caan a lo ngai. nizaan tihni ah thawng a thanh i a mah ca thatnak le thiam a cohnak lawngte a chim. zeitluk in dah mipi an tuar le an thih hi a hngalh ko nain misual thih puh in a kan phuh.\nMipi caah thawng a thanh i a thanh ningin pakhat te zong a tuah lo. mah hihi hlennak si loin lih a si caah, a bia chim a dih tlawmpal ah NUG cozah nih an van thuat colh leng mang. ramchungah zawtnak rai a karh tuk lio a si. hmun kip tiawk ah kahnak le tuknak a chuak hoi fawn.\nRalhrang hi a thimi an tam tuk lawmmam cang caah si lai cu, tlawngcung hriamtlai he biaruahnak le hmunkhat ah riantuan tti a duhnak kong zong a chim i a sawm hna. KIA nih an thanh ning ahcun an co hlang hna lo tiah an chim. KNU le le an mah nih hin a rannak in meeting an tuah i zeihmanh Min Aung Hlaing hi lehnak an tuah rih lo.\nA tulio Ralhrang cawlcanghning le Min Aung Hlaing nih phundang pipi in a ruahnak le a duhning in thil kalpi cuahmah a timh i, thawngzong a thanh cang caah mipi hi hinak hin zawtnak kong le raltuk kongah zual lei a panh ko lai tiah an zumh bik.\nA rannak in NUG nih raltuknak kong i khua an ruah zau lo a si ahcun mipi hi hi nak in kan thi deuh lai kan tuar deuh lai. A si khawh chung le a ran khawh chungin ramchung raltuknak kong hi NUG nih thawng an thanh zokzok lo a si ahcun hinak fak fahnak le temtuarnak kan ton ko lai.\nChim duhmi cu raltuknak a chuak colh a si zongah mipi cu kan har cang kan zaw tuk cang hna i a dam colh lai ka ti duhnak a si lo. sihmanh sehlaw a ramnak i ral a thawh lawlaw kha mipi caah le ralhrang thlak nak caah a tha bik ka ti duhnak a si. Pahnin Mh\nMandalay Lamzawhnak Hruaitu Pa Bia Cu A Mak Taktak, RalKap Nih A Tutiang An Tlai Kho Lo\nTuzing Ah Dalaan Pa Nam In An Sawh, Sagiang Ramthen Zongah Pafa Hna An Kah Hna